له‌لایه‌ن: مونا ڕزگار - به‌روار: 2021-09-25-23:52:00 - کۆدی بابەت: 6715\nبە گشتی و بە شێوازێکی ڕێک سوڕی مانگانەی خانمان ٢٨ ڕۆژە، واتە یەکەمین ڕۆژی دەست پێکردنی سوڕەکە بە کەوتنە سەر خوێن تاکوو یەکەمین ڕۆژی کەوتنە سەر خوێنی داهاتوو دەبێت ٢٨ ڕۆژ بێت، هەڵبەتە دەکرێت لەهەندێک خانمدا ئەم سوڕە کەمێک درێژتر یاخود کورتتر بێت.\nبۆ نموونە ئەگەری هەیە مەودای نێوان دوو سوڕی مانگانە ٢٤ یاخود ٣٠ ڕۆژ بێت بە مەرجێک کە ئەم مەودایە بەردەوام وابووە و جێگیر بووە و بە درێژایی یەک ساڵ تێکچوونی نەبووبێت ئەوا سوڕی مانگانەکەت ڕێکە.\nبەڵام ئەگەر ئەم مەودایە کەمتر بوو لە ٢١ ڕۆژ یاخود زیاتر لە ٣٥ ڕۆژ بوو ئاوا بەم سوڕی مانگانە دەوترێت ناڕێک، هەڵبەتە ئەگەر تەنها جارێک ئەمە ڕووبدات ئاساییە بە هۆی هۆکارێکی دیاریکراوەوە وەک، نەخۆشی، خواردن، ئاو و هەوا.\nبەڵام بە دووبارەبوونەوەی ئەم حاڵەتە و جێگیر نەبوونی سوڕەکەت ئەوە دەگەیەنێت کە سوڕی مانگانەکەت ناڕێکە، جگە لە کچانی تازە پێگەیشتوو کە زۆر جار دوای یەکەمین سوڕی مانگانەیان دوو ساڵ سوڕەکەیان ناڕێکە کە ئەمە ئاساییە، یاخود خانمان کاتێک نزیک دەبنەوە لە تەمەنی نائومێدی بە هەمان شێوە ئاساییە کە سوڕەکەیان ناڕێک بێت.\nنیشانەکانی ناڕێکی سوڕی مانگانە\nسوڕی مانگانە زیاتر بێت لە ٣٥ ڕۆژ و بەم شێوەیە بەردەوام بێت.\nزیاتر یاخود کەمتر بوونی ژمارەی ڕۆژەکانی کەوتنە سەر خوێن لە سوڕەکەدا.\nنائاسایی بوونی خوێن بەربوونەکە، خوێنی زۆر یاخود خوێنی کەم.\nهەبوونی کڵۆخوێنی گەورە لە کاتی سوڕەکەدا.\nنەکەوتنە سوڕی مانگانە لە مانگێکدا و دووبارە بوونەوەی ئەم حاڵەتە.\nئازارێکی نائاسایی لە ماوەی سوڕی مانگانەدا.\nهۆکارەکانی ناڕێکی سوڕی مانگانە\nباوترین هۆکاری ناڕێکی سوڕی مانگانە دووگیان بوونە، مەرج نییە هەموو خانمێک هەر کە دووگیان بوو سوڕی مانگانەکەی بوەستێت، هەندێک لە خانمان لە مانگەکانی سەرەتای دووگیانیدا سوڕی مانگانەیان ناڕێکە، هەر ئەمەش وادەکات کە زۆر جار خانمان هەست بە دووگیانیان نەکەن، نیشانەکانی ناڕێکی سوڕی مانگانە لە کاتی دووگیانیدا بریتین لە، دواکەوتنی سوڕی مانگانە، بینینی پەڵە خوێن لەجێی خوێنبەربوون و کەمبوونەوەی ماوەی خوێن بەربوونەکه.\nگۆڕانکاری هۆڕمۆنەکان سەرەکیترین هۆکاری ناڕێکی سوڕی مانگانەن، شیردانیش گۆڕانکاری زۆر دروست دەکات لە هۆڕمۆنەکاندا، ئەم گۆڕانکاریانە زۆر جار وادەکەن کە زۆرێک لە خانمان دوای چەند مانگێکیش لە منداڵبوون کە شیری خۆیان دەدەن بە منداڵەکەیان نەکەونە سوڕی مانگانەوە و هەندێک کاتیش ماوەی سوڕی مانگانەکە درێژتر دەبێتەوە.\nبەکارهێنانی کۆمەڵێک دەرمان\nکۆمەڵێک دەرمان کە گۆڕانکاری لەهۆڕمۆنەکاندا دروست دەکات دەکرێت ببنە هۆی ناڕێکی سوڕی مانگانە، ئەم دەرمانانە وەک حەپەکانی دژە دووگیانی کە هۆڕمۆن لە پێکهاتەیاندا هەیە، یاخود کۆمەڵێک دەرمانی زیپکە و وەرینی قژ کە دەبنە هۆی ناڕێکی سوڕی مانگانە، هەروەها دەرمانەکانی دژە خەمۆکی، دەرمانی کیمیایی، دەرمانی ڕوون کردنەوەی خوێن وەک ئەسپرین، دەرمانەکانی گەشکە و نەخۆشیەکانی سایرۆیدە ڕژێن.\nڕیشاڵە لووی منداڵدان\nیەکێکە لە نەخۆشییە باوەکانی منداڵدان لە خانماندا کە ناڕێکی سوڕی مانگانە باوترین نیشانەی ئەم نەخۆشییەیە، ڕیشاڵە لووە کە پاکە و خانەی شێرپەنجەیی نییە و ئەوەندە گەورە نابن، سوڕی مانگانەی توند و ئازاری زۆر و ماوە درێژی لەگەڵدا دەبێت، هەروەها دەکرێت ڕیشاڵە لوو ماوەی نێوان سوڕی مانگانە کەم بکاتەوە و ڕۆژەکانی کەوتنە سەر خوێنیش زیاتر بکات.\nدروستبوونی کیس بە هۆی دەردە ناوپۆشی منداڵدانەوە یەکێکە لە جۆرەکانی کیس، کە لەم ساڵانەی دوایدا بە هۆی گۆڕانکاری شێوازی ژیانەوە زۆر باوە و لە هەر ١٠ خانمێک یەکێکیان ئەم نەخۆشییەیان هەیە، ناڕێکی سوڕی مانگانە نیشانەیەکی سەرەکی دەردە ناوپۆشی منداڵدانە، کە تێیدا لە نێوان سوڕی مانگانەکاندا خوێن بەربوون هەیه و هەروەها خوێن بەربوونی ماوە درێژ و توند.\nکێشی زۆری جەستە دەبێتە هۆی گۆڕانکاری لە هۆڕمۆنەکان و زیاد دەردانی هۆڕمۆنی ئەنسۆلین لە جەستەدا کە دەبێتە هۆی ناڕێکی سوڕی مانگانە.\nکێشەکانی سایرۆیدە ڕژێن\nهەر جۆرە کەموکوڕییەک لە دەردانی هۆڕمۆنەکانی سایرۆیدا دەتوانێت ببێتە هۆی ناڕێکی سوڕی مانگانە، ئیتر چ زۆر دەردانی هۆڕمۆنەکە بێت یاخود کەم دەردانی بێت.\nکەم چالاکی سایرۆیدە ڕژێن دەبێتە هۆی کورت بوونەوەی ماوەی سوڕی مانگانە، و چالاکبوونی سایرۆیدە ڕژێن دەبێتە هۆی درێژبوونەوە و توندی سوڕی مانگانەکە.\nوەرزشی زیاد لە پێویست و توند زۆر جار دەبێتە هۆی گۆڕانکاری لە هۆڕمۆنەکاندا و لە ئەنجامیشدا ناڕێکی سوڕی مانگانە.\nلە دەستدانی کێشی زۆری جەستە\nلەناکاو لە دەستدانی کێشێکی زۆری جەستە و نەمانی حەزی خواردن، یەکێکە لە هۆکارەکانی ناڕێکی سوڕی مانگانە.\nکاتێک خانمێک خەمێکی هەیە و بە هۆیە پەستانێکی زۆری دەروونی لەسەرە و بەردەوام دڵەڕاوکێی هەیە بە ئەگەری زۆرەوە تووشی تێکچوون و ناڕێکی سوڕی مانگانە دەبێتەوە.\nئەم جۆرە شێرپەنجەیە یەکێکە لە باوترین جۆرەکانی شێرپەنجە لە خانماندا، ناڕێکی سوڕی مانگانە یەکێکە لە نیشانەکانی ئەم شێرپەنجەیە، ئەو کەسەی تووشی ئەم شێرپەنجەیە دەبێت خوێنبەربوونێکی توندی دەبێت و هەروەها دەردراوی نائاسایی لە زێدا.\nکیسی هێلکەدان یەکێکە لە باوترین جۆری نەخۆشی لە خانماندا کە دەبێتە هۆی ناڕێکی و تێکچوونی سوڕی مانگانە، کە دەتوانێت بە تەواوی سوڕی مانگانەکە بوەستێنێت یاخود توندی بکات.\nیەکێکی دیکە لە هۆکارەکان نزیک بوونەوەیه لە تەمەنی نائومێدی، کە تێیدا ناڕێکی سوڕی مانگانە یەکێکە لە کۆنیشانەکانی پێش دەستپێکردنی تەمەنی نائومێدی و لە تەمەنی ٤٥ بۆ ٥٠ ساڵی دەست پێ دەکات، کۆنیشانەکانی پێش دەستپێکردنی تەمەنی نائومێدی دەکرێت لە ٤ بۆ ٥ ساڵ درێژە بکێشێت.\nچەند هۆکارێکی دیکە بۆ ناڕێکی سوڕی مانگانە\nگەشت کردن و گۆڕانی کەشوهەوا.\nجگەرەکێشان و خواردنەوە کحولییەکان.\nهەوکردنی کۆئەندامی زاوزێی ئافرەت.\nهەوکردنی ناوچەی حەوز.\nلە چ کاتێکدا پێوستە سەردانی پزیشک بکرێت؟\nئەگەر هاتوو هەر خانمێک یەکێک لەم نیشانانەی هەبوو پێویستە کە سەردانی پزیشک بکات:\nسێ مانگ بێت کە سوڕی مانگانەکەت وەستابێت و دووگیانیش نەبیت.\nسوڕی مانگانە لەناکاو و بە بێ هیچ هۆکارێک ناڕێک بێت.\nکەوتنە سەر خوێن زیاتر لە ٧ ڕۆژ بخایەنێت.\nخوێن بەربوونەکە بە جۆرێک بێت کە لە ماوەی کاتژمێرێکدا سانتییەک پڕ ببێت لە خوێن و ناچار بیت کە بیگۆڕیت.\nبە درێژایی ماوەی سوڕی مانگانەکەت ئازارێکی زۆرت هەبێت.\nسوڕی مانگانەکەت کەمتر لە ٢١ ڕۆژ و زیاتر بێت لە ٣٥ ڕۆژ.\nلە نێوان سوڕی مانگانەکانتدا پەڵە خوێن ببینیت.\nنیشانەی دیکەی وەک دەردراوی زۆری زێ و هەبوونی تا.\nپزیشک ئەم پرسیارانەت لێ دەکات\nکار و ئەرکی ڕۆژانەت چییە کە دەیکەیت.\nگۆڕانکاری لە کێشی جەستەت.\nبوونی هەر جۆرە کێشە و پەستانێکی دەروونی لەسەرت.\nپێشینەی نەخۆشییە سێکسیەکان.\nپزیشک بەم چەند ڕێگایە نەخۆشییەکە دیاری دەکات:\nسۆنەری ناوچەی حەوز و زێ.\nپشکنینی ناوچەی حەوز.\nچارەسەری ناڕێکی سوڕی مانگانە\nئەو چارەسەرەی کە دادەنرێت بۆ نەخۆشەکە پەیوەستە بە هۆکاری ئەوەی کە ناڕێکی سوڕی مانگانەکە بە چ هۆکارێک ڕوویداوە، بە گشتی ئەم دەرمانانە دادەنرێت بۆ چارەسەری ناڕێکی سوڕی مانگانە:\nحەپەکانی دژە دووگیانی.\nدانانی لەولەب کە ڕێگایەکە بۆ ڕێگریکردن لە دووگیانی.\nبەکارهێنانی دەرمان بۆ تێکچوونی سایرۆیدە ڕژێن.\nدابەزین یاخود زیادکردنی کێش.\nوەرزش کردن و ڕاهێنانی تایبەت.\nبەکارهێنانی تەواوکەری ماددە خوراکییەکان.\nچەند ڕاهێنانێک بۆ کەمکردنەوەی پەستانی دەروونی وەک (یۆگا، خاوبوونەوە. هەناسەی قووڵ).\nبابه‌ته په‌یوه‌ندیداره‌كان به : ناڕێکی سوڕی مانگانە


رێنمایی بۆ ئه‌وه‌ی ژیان به شێوازێكی ته‌ندروست به‌ڕێبكه‌یت\n3/4/2019 09:58 AM\nزۆر گرنگه هه‌میشه هۆشیاریمان هه‌بێت له هه‌موو ئه‌و شتانه‌ی دایانخۆین تا بتوانین به ته‌ندورسترین و باشترین شێواز بژین، ئه‌مه‌ش به‌ته‌نها په‌یوه‌ست نییه به‌وه‌ی چی ده‌خۆین به‌ڵكو گرنگیشه بزانیت چه‌ند ده‌خۆیت!\nپێویسته پێشئه‌وه‌ی هه‌رشتێك بخۆین دڵنیاببینه‌وه له‌وه‌ی ئایا ئه‌م شته‌ی ده‌یخۆین پێكهاته‌كانی كاریگه‌ری ئه‌رێنی و باشیان ده‌بێت له‌سه‌ر جه‌سته‌مان، یاخود كاریگه‌ری نه‌رێنی و خراپ یاخود زیانبه‌خشن!\nهه‌روه‌ها ئه‌وه‌شمان بیرنه‌چێت كه به‌هه‌مانشێوه زۆر خواردنیش ده‌بێته هۆی ته‌ندروستییه‌كی خراپ چونكه جه‌سته‌ت زۆر هیلاك و مه‌شغوڵ ده‌كات به هه‌رسكردنی ئه‌و بڕه زۆه‌ره‌وه.\nبۆ ئه‌وه‌ی به‌رده‌وام ته‌ندروست بیت له‌شكر حه‌مید ئه‌ندازیاری خۆراك به سایتی خاكی ڕاگه‌یاند:\n1-ڕۆنی ماسی: رۆنی ماسی مه‌ترسییه‌كانی جه‌ڵده، نه‌خۆشی دڵ، په‌ستانی خوێن، ئازاری جومگه‌و ته‌نانه‌ت نه‌خۆشی خه‌مۆكیش كه‌مده‌كاته‌وه.\n2-كالسیۆم: كالسیۆم گرنگه بۆ ئێسك و ددانه‌كان، كۆئه‌ندامی ده‌ماری (Nervous System ) پێویستی به كالسیۆمه‌و هه‌روه‌ها یارمه‌تیده‌ره بۆ سوڕی خوێن.\n3-ڤیتامین D: ڤیتامین D خۆراكێكی گرنگه بۆ جه‌سته‌ی مرۆڤ چونكه كاری هه‌ڵمژینی فۆسفۆرو كالسیۆم ڕێكده‌خات، ئاستی ئه‌نسولین (Insulin) ڕێكده‌خات و وای لێده‌كات كه جه‌سته‌ی مرۆڤ به‌ئاسانی بتوانێت نه‌خۆشی شه‌كره ئیداره پێبدات. هه‌روه‌ها به‌ركه‌وتنی ڕێژه‌یه‌كی باشی خۆر ده‌بێته هۆی به‌رزبوونه‌وه‌ی رێژه‌ی دروستكردنی ڤیتامین D له جه‌سته‌دا، هه‌روه‌ها ده‌توانین ڤیتامین D له‌ڕێگه‌ی ته‌واوكه‌ره خۆراكیه‌كانه‌وه به‌ده‌ستبهێنین.\n4-پرۆبایۆتیكه‌كان (Probiotics): هه‌ندێك له جۆره‌كانی به‌كتریاو كه‌روو پرۆبایۆتیكن كه له‌ڕاستیدا هه‌ندیك سوودی ته‌ندروستیان بۆ سیستمی هه‌رسكردن هه‌یه.\nپرۆبایۆتیكه‌كان (Probiotics) هه‌ناوێكی ته‌ندروستت پێده‌به‌خشن، له‌گه‌ڵ ئه‌وه‌شدا به‌سوودن بۆ ڕێگه‌گرتن له سكچوون، ڕاگرتنی هاوسه‌نگی به‌كتریا له جه‌سته‌دا، باشكردنی ته‌ندروستی بیرو هۆش، كه‌مكردنه‌وه‌ی ڕێژه‌ی كۆلیستڕۆڵ له خوێندا.\n5- ماڵتی ڤیتامین (Multivitamins): سه‌ره‌ڕای ئه‌وانه‌ی له‌پێشتردا باسمانكردن، حه‌بی ماڵتی ڤیتامین (Multivitamins) ساده گرنگه بۆ ته‌ندروستی جه‌سته، ئه‌م ته‌واوكه‌ره خۆراكییه كه‌مێكی له هه‌موو شتێك تێدایه. خواردنی ماڵتی ڤیتامین (Multivitamins) شتێكی باشه رۆژانه‌یه، چونكه هه‌رشتێك بخۆین رۆژانه له‌وانه‌یه هێستا هه‌موو ئه‌و ڤیتامینانه‌ی تێدا نه‌بێت كه پێویستمانن.


فەرماندەیەکی یەکێتی چی پێوتم؟پارتی و یەکێتی چیان نەکرد؟لەکەرکوکەوە تا هەرجێگایەک؟ : چاوی گەل\nفەرماندەیەکی یەکێتی چی پێوتم؟پارتی و یەکێتی چیان نەکرد؟لەکەرکوکەوە تا هەرجێگایەک؟\nنوسەر : ئارام ئەحمەد لەبەرواری : تشرینی دووهەم - 20 - 2017\n“بیستو شەش ساڵە ئەوەی کۆمەڵگا بەڕێوە دەبات پێکهاتەیەکن لە کۆمەڵێ ئینسانی لۆمپەن و خوێری” ئەو مەقۆلەیە بوو کەلەسەری ڕاوەستام،زۆر بوون واقعەکەیان نەدەبینی و بەرژەوەندی کوێرایی داهێنابوون،ئەم بەردی بناغە تێفکرینەی منیان بە جوێن و سوکایەتی ناودەنا،بێئاگا لەوەی وتنی حەقیقەت مانایەکی قوڵی هەیەو،ڕەسم کردنی ئەوەی هەیە وەک خۆی شەرافەتمەندیە،نەک پاساو هێنانەوەو پێچانەوەی درۆو دەلەسەو هەوڵی بێهودە بۆ سپیکردنەوەی ڕوخساری مافیاو دزان.\nئێستا ئیتر هەر ئینسانێک هێندەی قورسایی چڵە پوشێک ئابڕووی هەبێت،دەزانێت ئەوەی سەرانی پارتی و یەکێتی و بنەمالەی بارزانی بەگەلی کوردو کەمە نەتەوایەتیەکانیتریان کرد،هیچ مافیاو لۆمپەنێک ئەگەر پێستی ڕوخساریشی چەرمی ئیتالی بێت،پێی شەرمە بیریشی لێبکاتەوە،لێرەدا ناچمەسەر ئەوەی پارتی و یەکێتی لە دوای ڕاپەڕینەوە چیان کردوە،لانی کەم قەلەمەکەی من هەمووی نوسیوەتەوەو وەک کتێبێکی قەبارە سێ هەزار لاپەرەیی دەکەوێتە بەردیدی خوێنەران و لە مێژووی گەلەکەماندا چەپەڵیەکانی ئەمانەی وێنا کردوە.\nپیاوە کێویەکانی پارتی ویەکێتی،کەجگە لەچەتەو دزی کێوی هیچی تر نەبوون وبەرگی شۆڕشگێڕی وقارەمانی وەهمیان بە ناوی کوردو نیشتیمان و ڕزگاریەوە لە خۆیانەوە پێچابوو،هەر کە گەڕانەوە،وایان دەزانی ئەم نیشتیمانە مولکی تایبەتی خۆیان و باوکیانە، هەر زەویەک ویستیان داگیریان کرد،هەر باخێ،پارکێ،گردو تەپۆڵکەیە،بیرە نەوتێ، بازارو کۆمپانیایە،هەموویان تالانکردو کردیانە مولکی خۆیان و کۆمەلێ بنەماڵەی هەزیل و پارە خۆریان خولقاند.\nئەمانە نەک هەر پشتیان کردە گەل،نیشتیمان،خودا،هەرچی شەرەف و کەرامەتی ئینسانی هەیە،پشتیان کردە فرمێسک و ئاهوحەسرەتی سەدان سالەی خەڵک،خوێنی شەهیدان و ئێسک و پروسکیشیان فرۆشت و دایان نا لەسەر مێزی خواردنەوەو سەرسەرێتی و قوماربازی.\nدەستیان گەیشتە هەرجێگایەک ئەتکیان کرد،فەرماندەیەکی یەکێتی لەم ماوەیەدا پەیوەندی پێوە کردم،کە من لێرەدا بە زمانە بازاڕیەکەی ئەو وەک خۆی دەینووسمەوە،داوای لیبوردن دەکەم لە خوێنەرەکانم.\nئەو وتی” تۆ ئاقیبەت ڕاستت کردو گرەوەکەت بردەوە،ئەگەر خودایەک هەبێت دەبێت هەموومان حیزو دز کات کە کردوینی،ئەی توخوا ئەوە حیزی نیە لە %50 خاکمان ڕۆیشت یەک شەڕمان پێنەکرا؟ لێگەڕێ،لە دوز خورمات و هیچ ماڵە تورکمانێک نەماوە سەرانەمان لێنەسەندبیت،پێشمەرگە خوشکیان لە بەرچاوی برایا دەگا، بۆیە ئێستا تۆڵەمان لێدەکەنەوە،لە جەلەولا داعشمان گرتوە پێشمەرگە زەکەری خستۆتە دەمی،هیچ پیسیەک نەماوە ئێمە نەیکەین،تۆ ڕاستت کرد بەڕاستی ئێمە سەرسەری و خوێری لە چاومان بە هەزار ئاو شۆراوەتەوە.\nبیرمە لە خورماڵ گەنجێکیان بە ناوی ئیسلامی بوون هێنایە ئاسایشی سلێمانی،بەیەک شەو بە کوتەک کوشتیان، پاشان لە کیسی نایلۆنیان پێچاو ناشتیان و نەیان هێشت باوکو بنەمالەکەی تەرمەکەیشی ببینن،ئەمە” هاووڵاتی کاتی خۆی بڵاوی کردەوە”.\nپیاوێکی دیسان بە ناوی ئیسلامی کە مۆزەفی دائیرەی ئاو بوو لە کەرکوکەوە هێنایانە سلێمانی،هەشت دانە ئەفرادی ئەمنە سەوزەکە،ژنەکەیان هێناوهەر لەبەر چاوی مێردەکەیدا تەعدای سێکسیان لێکرد بۆ ئەوەی ئیعتراف بکات.\nلە زیندانە بەدناوەکەی ئاکرێ،ئێزیدیان سوار ئیسلامی دەکردو،پیاوەکانیان دەبەستەوەو تەعدای سێکسیان لێدەکردن.\nئیتر باسی تیرۆرە ئاشکراونهێنیەکان ناکەم،کە بیست و حەوت ساڵە یەک کەس لە ناوچەی سلێمانی نەکوژاوە، یەکێتی نەیکوشتبیت و لە هەولێرو بادینانیش پارتی،کارەسات بوو، دەسەڵاتێک خۆی تیرۆری هاولاتیەکانی خۆیی دەکرد.\nسەدان کەس کەرکوکی پەیوەندیان بەمنەوە کردوەو خۆشحاڵن،کە پارتی و یەکێتیان لەکۆڵ بۆتەوە،پارتی و یەکێتی داڕزین باشترە،پانزە سالە لەکەرکوکن،ئەوەندەیان کاری چەپەڵی تەعدا لە کەرکوکیەکان کردوە،ڕازین بە حوکمی بەغداو لەمان بە باشتریان دەزانن.\nئیوە چیتان نەکرد؟لە تەوێڵەو بیارەوە تا زاخۆ،تا کانگای ئێزیدیەکان تا کەرکوک شاهیدن، جگە لە سەرەتان و ئایدز بۆ کورد هیچ نەبوون،ئیوە نیشتیمانێک،گەلێکتان دارزاند.\nکەرکوک لاتان قودس و دڵی کوردوستان بوو،وێرانتان کرد،هەڕاجتان کرد،ئێمەی شاعیران سەدان سالە دەڵێین،خوایە وەتەن ئاوا کەی،ئێوە وێرانتان کرد.\nجادەیەک هەیە بە ناوی جادەی قوودس،دکتۆرەکان،دەولەمەندەکان، لەوێ دەژین لە کەرکوک،مەلبەندەکەی یەکێتی و ئاسایشی پارتی دەچوونەسەریان، بە جلی مغاویریەوە، گوایە تیرۆریست هەیە،هەمویان لە ژورێکا کۆدەکردەوەو پارەو ئاڵتونەکانیان دەدزین.\nمنداڵتان دەڕفاند،ژنتان دەکوشت،عەرزە نەما نەیبەن، 15 سالەخەلکی کەرکوک بوون بە فیلم بەدەست ئێوەوە.\nتۆرانی،نەفتچی،ئاوچی،ئەمانە کە خاوەن مولک بوون هەمویتان داماڵی،هەمویتان کوشت.\nئاسایشی پارتی لەگەرەکی فەیلەق،شەقامیان دەگرت بۆ مەسئولێکی خوێڕی،هەزاران ئاسایش چاودێری د ەبوون.\nیەک مەسیحی تێدا نەما،گەرەکەکانی شاترلوئەلماس،عەرەفە،هەمووی مەسیحی بوو، لە تاو دەتدرێژی ئێوە چۆڵیان کرد.\nبە پۆل دەچونە چێشتخانەکان نانیان دەخواردو شەقاوانە پارەیان نەدەدا،کۆمەڵێ سەرسەری بە دەمانچەوە دەگەڕان و هاواریان دەکرد،ئیمە پیاوکوژی فلانە کەسین.\nهەرچی گەنجی ئەسڵی کەرکوکە نەما،کوڕی عیرفان کەرکوکی سێ سێ گەنجی دەکوشت و سەدان ملیۆن دۆلاری دەبردو کەسیش هیچی نەدەوت…


دكتۆر ئاكرەیی خەڵاتیئاشتی ئەمریكا پێشكەشی شەنگال و كۆبانی كرد – زاگرۆس پۆست\nماڵەوە / جیهان / دكتۆر ئاكرەیی خەڵاتیئاشتی ئەمریكا پێشكەشی شەنگال و كۆبانی كرد\nدكتۆر ئاكرەیی خەڵاتیئاشتی ئەمریكا پێشكەشی شەنگال و كۆبانی كرد\nسێ شه‌ممه 14 تشرینی یه‌كه‌م 2014\tجیهان, هەواڵ 83 جار خوێنراوه‌ته‌وه\nلە ئەمریكا خەڵاتی ئاشتی ئەمساڵ پێشكەشی دكتۆر “وداد ئاكرەیی” كرا. ناوبراویش ئەم خەڵاتەی پێشكەی شەنگال و كۆبانی كرد و باسی لەوە كردووە كە خەباتكارانی رزگاریخوازی ژن لە كۆبانی، كوردیان بە هەموو جیهان ناساندووە.\nخەڵاتی Pfeffer Peace Award كە خەڵاتێكی ئاشتیە، هەموو ساڵی لە ئەمریكا دەدرێتە كەسایەتیەكی جیهانی كە لەگەڵ برسیەتی، رزگار كردنی جەنگ لێدراوان و نابەرابەری رەگەزی خەباتی كردووە.\nئەمساڵ بۆ یەكەمجار ئەم خەڵاتە درایە ژنێكی كورد بە ناوی “وداد ئاكرەیی” سەرۆكی رێكخراوی بەرگری نێودە نێودەۆەتیە. ناوبراویش ئەم خەڵاتەی پێشكەی كۆبانی و شەنگال كردووە.\nناوبراو بە هەواڵنێریی فوراتی راگەیاندووە كە، رووناكبیرانی رۆژاوا سەرسوڕ هێنەرانە بەدوای خۆڕاگریەك دەڕۆن كە لە كۆبانیدا بوونی هەیە و بە ریزی خەباتكارانی ئەو بەرخۆدانەوە پەیوەست دەبن.\nناوبراو لە درێژەشدا وتوویەتی: ئەو خەباتەی كە ژنانی كورد بەرەوپێش دەیبەن و منیش وەكوو ژنێكی كورد پێی سەربەرزم.\nئاكرەیی لەوبارەوە وتوویەتی كە، خەباتی ژنانی كورد لە كۆبانی، كوردانی بە هەموو جیهان ناساند. پرۆفیسۆرەكان و رووناكبیران كە من دەیانناسم، دەیانوت، خۆزگە ژنانی ئێمەش وەكوو ژنانی كورد لە كۆبانی خەباتیان دەكرد.\nئاكرەیی لە كۆتاییدا داوای لە هەموو حیزبەكانی كوردستان كردووە كە پتر لە هەموو كاتێ بۆ دەستەبەر كردنی یەكڕیزیی تێبكۆشن و بۆ ئەوانەی كە لە رێگای ئازادیی ئەم نیشتمانە تێدەكۆشن، ئاواتی سەركەوتن و پێشەوەچوونی خوسات.


دیمه‌شق ده‌زگایه‌ك پێكده‌هێنێت بۆ گه‌ڕانه‌وه‌ی ئاواره سوریه‌كان\nحكومه‌تی سوریا لیژنه‌یه‌كی پێكهێناوه بۆ هه‌ماهه‌نگیكردنی گه‌ڕانه‌وه‌ی ملیۆنان هاوڵاتی كه به‌هۆی شه‌ڕی حه‌وتساڵه‌وه له وڵاته‌كه هه‌ڵاتوون، ئاژانسی فرانس پرێس دووشه‌ممه (6 ئاب) رایگه‌یاند.\nئاژانسی هه‌واڵی زمانحاڵی ده‌وڵه‌ت، سانا، رایگه‌یاند كه یه‌كشه‌ممه حكومه‌ت "رازیبووه به پێكهێنانی لیژنه‌یه‌كی هه‌ماهه‌نگی بۆ گه‌ڕانه‌وه‌ی ئه‌و ئاوارانه‌ی ده‌ره‌وه بۆ شار و گونده‌كانیان".\nنه‌ته‌وه یه‌كگرتووه‌كان رایگه‌یاند كه شه‌ڕه‌كه بووه‌ته هۆی ئاواره‌بوونی پێنج ملیۆن سوری بۆ ده‌ره‌وه‌ی وڵات، كه زیاتر له نیوه‌یان بۆ توركیا ئاواره‌بوون و ئه‌وانی تر به‌سه‌ر لوبنان و ئه‌رده‌ندا دابه‌شبوون.\nسانا رایگه‌یاند كه كۆمیته‌كه "رێكاره پێویسته‌كان ده‌گرێته‌به‌ر بۆ جێگیركردنی بارودۆخی ئه‌وانه‌ی ئاواره‌بوون و ئه‌مینكردنی گه‌ڕانه‌وه‌یان له‌كاتێكدا لایه‌نی ئه‌منی و خزمه‌تگوزارییه سه‌ره‌تاییه‌كان ده‌گه‌ڕێنه‌وه بۆ ناوچه جیاوازه‌كان".\nوتیشی لیژنه‌كه هه‌نگاوده‌نێت "بۆ دڵنیابوون له‌وه‌ی كه ئه‌وانه ده‌توانن ژیانێكی ئاسایی بژین و بچنه‌وه سه‌ر كاره‌كانیان به‌هه‌مانشێوه‌ی پێش شه‌ڕ".\nسانا رایگه‌یاند كه لیژنه‌ی هه‌ماهه‌نگیه‌كه "په‌یوه‌ندیی له‌گه‌ڵ وڵاته دۆسته‌كاندا چڕترده‌كاته‌وه بۆ دابینكردنی هه‌موو پێداویستیه‌كان و هه‌نگاوی گونجاو ده‌نێت بۆ گه‌ڕانه‌وه‌یان".\nسوریا لێبووردنی گشتی ده‌رده‌كات بۆ سه‌ربازانی هه‌ڵاتو و ئه‌وانه‌ی په‌یوه‌ندییان نه‌كردووه


سەید سادق.. داوای چارەسەری کێشەکانی قەزاکە دەکرێت PUKmedia یەکێتیی نیشتمانیی کوردستان\nسەید سادق.. داوای چارەسەری کێشەکانی قەزاکە دەکرێت\nکوردستان 09:21 PM - 2021-12-03\nبەمەبەستی چارەسەركردنی كێشەو كەموكورتیەكانی قەزاكە، قائیمقامی سەید سادق داواكاریەك ئاڕاستەی پارێزگای سلێمانی دەكات.\nدیــاری رفیــق قائیمقامی قــەزای سیدسادق ، لە پاش چەندین جــار داواكـاری لە ساڵانــی ڕابروودا و لــە ئێستاش دا نوسراوێكی 15 خاڵی ئاڕاستەی ئیدارەی پارێزگای سلێمانی دەكات، كە خۆی لەكێشەو كەموكوڕی و پێویستیەكانی قەزاكە دەبنێتەوە.\n1- نەبوونی نەوت و دابەشنەكردنی لە ٣ سالی رابردوودا لەگەل چارەسەری كەمی غاز داواكاریەكی سەرەكی هاووڵتیانە.\n٢- نەبوونی (پرۆژەی خزمەتگوزاری ، قیرتاوكردن ، كۆنكرێت كردن ، نەبوونی پاركی گشتی ) كە زۆر پێویستن بۆ قەزاكەمان و داواكاری گرنگن و زوروریتی هاووڵاتیانی قەزاكەمانن ، كە زۆرێك لە گەرەك و كوچەوكۆڵانەكان لە وەرزی زستان دەبنە قوروچلپاو گرفت بۆ هاووڵاتیان دروست دەكات.\n٣- دامەزراندنی دەرچوانی زانكۆ و پەیمانگاكان كە ڕێژەیەكی زۆر لە قەزاكەماندا هەیە و پیویستە كەم و كورتی كەمی میلاكی فەرمانگەیانی پی پڕبكرێتەوە و یان كاری وربەرهێنان بهێنریتە قەزاكەمان و هەلی كاریان بۆ بڕەخسێنن ، كە گرفتی سەرەكی گەنجان و لاوانە لە شارەكەدا.\n٤-نەبوونی سەربرین خانەیەكی گونجاو بۆ سەیدسادق لەكاتێكدا لەسالی ٢٠١٩ چەند جار بەنوسراو كارمان لەسەری كردوە ، تا ئیستا لە وەزارەتی كشتوكاڵ كارەكانی ڕاگیراوە.\n٥-كاری جیدی و خیرا بكریت بە تەواونەكردنی پڕۆژە خزمەتگوزارەیەكانی ناو یەكەنیشتەجێكان و دابەشەكردنی بەسەر چینی كەم دەرامەت و هەژاراندا.\n٦- گرتنەوەی پرۆژەی ئاوی خواردنەوەی سەیدسادق لەلایەن فەرمانگەی ئاوی هەلەبجەوە ،بەبیانووی سوتانی ماتۆر و پەمپی ئاوەكانیان ، لە كاتێكدا بۆ پارێزگای هەڵەبجە هیچ گرفتێكی نیە و ئەو پرۆژەیە كۆریەكان دروستكروە و جێبەجێكراوە بۆ خزمەتی دانیشتوانی قەزای سەیدسادق و پارێزگای هەلەبجە.\n٧- چارەسەكردنی خیرا بكریت لە گرفتێكی گەورەی كەمی و خراپی رەوشی پێدانی كارەبا ، ئێمە دەزانین ئەم كێشەیە تاڕادەیەك لە تەواوی كوردستان بوایە ، بەڵام كیشەی گەورەی ئێمە دروست بوونی لودە لە سەر محاویلەكانمان ، كە پێویستی بە نوژەنكردنەوە و دانانی محاویلەی زیاتر هەیە.\n٨- هەبوونی گرفتی گەورە لە نەبوونی بینای قوتابخانەكان بە هۆی زۆری خویندكار و قوتابی لە سنورەكە دا.\n٩-نەبوونی ئامیری سیتی ( C.T Skan)و هەندێك پیداویستی تری پزیشكی پێویست بۆ نەخۆشخانەكان لە ئەمەش گرفتیكی تر و داواكاری هاوولاتیانە.\n١٠- نۆژەن نەكردنەوەی بینای فەرمانگەكان كە بەهۆی خۆپیشاندانەكانەوە سوتێنراون و سیمایەكی ناشرین بە شارەكە داوە .\n١١- نەبوونی ئامیرو ئالیات و ئۆتۆمبیلی خزمەتگوزاری بۆ سەرۆكایەتی شارەوانی و بەشێكی زۆری فەرمانگەكان تا لەكاتی پێویست بخرێتە خزمەتی هاووڵاتیان .\n١٢-قیرنەكرنی ڕێگای هاتووچۆی سەرەكی گوندەكان و كەمی پرۆژە لە بەشێكی زۆری گوندەكانی سەر بەقەزاكەمان گرفتی زۆری بۆ گوند نشینان دروستكردوە.\n١٣-كردنەوەی بەڕیوەبەرایەتیەكانی وەك (كارەبا ، تەندروستی ، ئاوەدانكردنەوە و نوسینگەی پاسپۆرت و بنكەی پۆلیس بۆ كانی پانكە و گرێزە ) كە سەربە سەرپاریزگای سلیمانی بن ، كە گرفتی زۆر و داواكاری هاوڵاتیانە .\n١٤-نەبوونی عەلوەیەكی مودیرن و شایستە بە جوتیارەكان و ساغ كردنەوەی بەرووبوومەكانیان ، سازدانی ڤیستڤاڵ و بەبازاركردنی بەرووبوومەكان .\n١٥- چەندان كەم و كوری و گرفتی زۆر و پێداویستی گرنگی هاووڵاتیان لە سەرجەم سێكتەرەكاندا .\nPUKmedia محەمەد عەبدوڵڕەحمان


دزێكی مه‌ترسیدار له‌هه‌ولێر ده‌ستگیر كرا\nهەواڵ / کوردستان :: 29/05/2018 :: 6511 جار بینراوە\nماوه‌ی چه‌ند مانگێكه دیارده‌ی شكاندنی جامی ئۆتۆمبێل له‌هه‌ولێر سه‌ری هه‌ڵداوه‌و به‌و هۆیه‌وه چه‌ندین شوفێر پاره‌یان لێدزراوه، یه‌كێك له‌و تۆمه‌تبارانه‌ش دوای ئەنجامدانی پێنج تاوانی دزیكردن له‌لایه‌ن پۆلیسه‌وه ده‌ستگیركرا.\nهۆگر عه‌زیز، وته‌بێژی پۆلیسی هه‌ولێر به دواڕۆژی راگه‌یاند "له ماوه‌كانی رابردوو ژماره‌یه‌ك شوفێر سكاڵایان له بنكه‌كانی پۆلیس له سنوری پارێزگای هه‌ولێر تۆمار كرد به‌هۆی ئه‌وه‌ی جامی ئۆتۆبێله‌كانیان شكێندرابوو".\nوته‌بێژی پۆلیسی هه‌ولێر وتیشی "دوای ئەوەی پۆلیس ئاگادار کرانەوە بەبوونی چەند ڕوداوێکی دزیکردن و شكاندنی جامی ئۆتۆمبێل پۆلیس دۆسیەی لێکۆینەوەی بۆ ئەم ڕوداوە کردەوەو توانی ناسنامەی تۆمەتبار ئاشکرا بکات و دەستگیر بكرێت".\nهۆگر عه‌زیز ئاماژه‌ی به‌وه‌شكرد، ده‌ستگیركردنی تۆمه‌تباره‌كه بە پشتبەستنیان بووه بە کامێرای چاودێری.\nئەو ئەفسەرەی پۆلیس داوا له هاوڵاتیان ده‌كات له ماڵ و دوكان و شوێنه‌كان كامێرای چاودێری ببه‌ستن بۆ ئه‌وه‌ی هه‌ر رووداوێكی نه‌خوازراو رووبدات پۆلیس بتوانێت به زووترین كات دۆسیه‌ی رووداوه‌كان و دزی كردن له به‌رژه‌وه‌ندی هاوڵاتیان یه‌كلایی بكاته‌وه.\nناوبراو ئاشكراشیكرد، تۆمەتبار ناوی (ن. ک. ص.)، تەمەن (٤۰) ساڵه‌و دوای دەستگیرکردنی دانیناوه بە ئه‌نجامدانی پێنج تاوانی دزیكردن كه بریتیبوون له:\n- شکاندنی جامی ئۆتۆمبێل و دزینی بڕی (۳۸٥٫۰۰۰) هەزار دینار لە گەڕەکی ئازادی.\n- شکاندنی جامی ئۆتۆمبێلێک لە جۆری مەرزیەو دزینی دوو چەک لەجۆری (کلانشیکۆف و قەناس) لە شەقامی ۱۰۰ مەتری نزیک کۆلێژی جیهان.\n- شکاندنی جامی ئۆتۆمبێل لە جۆری (تۆیۆتا کڕۆلا) و دزینی بڕی (۱٫٥۰۰) دۆلاری ئەمریکی.\n-شکاندنی جامی ئۆتۆمبێل و دزینی دەمانچەیەک لە جۆری دەسک سوور لە شەقامی موسل.\n-شکاندنی جامی ئۆتۆمبێل دزینی بڕی (۲٫۸۰۰٫۰۰۰) دیناری عیراقی لە پارکی سامی عەبدولرەحمان.\nهۆگر عه‌زیز روونیشیكرده‌وه، پەڕاوی لێکۆڵینەوە بۆ تۆمه‌باره‌كه ڕێکخراو ڕەوانەی بەردەم دادوەر کراو بڕیاردرا بەبەند کردنی تۆمەتبار بەپێی ماددە ٤٤٦ لە یاسای سزادانی عێراقی.


داعش هێرشەكانی بەغدای كرد - تۆڕی میدیایی خەڵک\nرێكخراوی داعش شەوی رابردوو بەرپرسیارێتی خۆی لە هێرشە خۆكوژییەكانی شاری بەغدا راگەیاند.\nرێكخراوی داعش لە مێدیای خۆی لە سۆشیال میدیا بەرپرسیارێتی هێرشە خۆكوژییەكانی شاری بەغدا وەئەستۆ گرت.\nدوێنێ دوو هێرشی خۆكوژی بە دوای یەكدا لە بازاڕی گۆڕەپانی تەیەران لەنێوەڕاستی بەغدا كوژرانی 32 كەس و برینداربوونی 110 كەسی لێكەوتەوە.\nئەم هێرشانە بێ وێنەن لە ماوەی سێ ساڵی رابردوودا، بۆیە كاردانەوەی زۆری لەسەر ئاستی سیاسی و جەماوەری لێكەوتەوە.\nشەوی رابردوو مستەفا كازمی سەرۆك وەزیران و فەرماندەی گشتی هێزە چەكدارەكانی عێراق، ژمارەیەك فەرماندە و بەرپرسی ئەمنی و سەربازی لە پۆستەكانیان دوورخستەوە لە كاردانەوەی هێرشەكاندا.\n16 ئازار 2021 8.30 pm\nخەڵك- دەیان منداڵی نەوەی توندڕەوەكان لە عیراقەوە بەرەو قرغیزستان دەبرێنەوە، ئەمەش بە یەكەم پرۆسەی لەو جۆرە دادەنرێت…


ئوتوی جلوبەرگ Archives - وێبسایتی شتومەک\nHomeکەلوپەلی کارەبایی ناوماڵ و چێشتخانەئوتوی جلوبەرگ\nئوتوی هەڵمی فیلیپس – ١٤٠٠ وات – پلێتی دژەپێوەنووسان – GC1490\nشتی گرنگتر لە ئەرکە سووکەکانی ماڵەوە هەیە تا کاتی خۆتی پێوە بەسەربەریت، لەبەرئەوە دەتهەوێ هەرچی زووە بەئەنجامیان بگەیەنیت. دیزاینی کوونەکانی هەڵمی ئەم ئامێرە بێ هاوتایە و پلێتەکەی دژە پێوەنووسانە، بۆیە ئەم ئوتوی هەڵمییە کوالیتی بەرزە بۆ خێرا ئەنجامدانی پڕۆسەکە درووستکراوە.\nئاسان، خێرا و کاریگەر\nئوتوی هەڵمی گەورە فیلیپس – ٢٠٠٠ وات – کوشتنی بەکتریای جل – لابردنی بۆنی جگەرە و و خواردن و لەش – GC534\nئەم ئامێرە دیزاینکراوە بۆ لابردنی چرچولۆچەکان لەسەر قوماشە تەنک و ئەستوورەکان بە ئاسانی و سەلامەتی. دیزاینە بێ هاوتاکەی، تایبەتمەندییە زیرەکەکانی و هەڵمە بەهێزەکەی پۆشاکەکانت بە ئاسانی و سەلامەتی تازە دەکاتەوە.\nپارچەیەک بۆ درووستکردنی خەت و هەروەها دەستکێشی لەگەڵدایە\nئوتوی دەستی هەڵم فیلیپس – ١٠٠٠ وات – GC320\nلەگەڵ ئوتوی هەڵمی ئەزموونێکی ئاسوودەبەخشانەی ئوتوکردنی پۆشاکەکانت بکە. تەنها دووگمەکە داگرە و بەخێرایی و بە هەڵمێکی بەردەوام چرچولۆچەکان لابەرە. هەرگیز کرداری ئوتوکردن ئەوەندە ئاسان نەبووە.\nتوانای کارەبایی: ١٠٠٠ وات\nبڕی هەڵم بەپێی پێویست\nجانتای هەڵگرتنی لەگەڵدایە\nGIGABYTE AB350N-Gaming WIFI Motherboard - گێگابایت ئەی بی ٣٥٠ ئێن\nئوتوی ٦ پارچەی قژ فیلیپس - ئەڵقەکردن و لوولکردن و خاوکردنەوە لەگەڵ دوو تەوقە - ڕووپۆشی سیرامیکی HP8698


به‌رنامه‌ی هه‌له‌و واشـنتـۆن: ئاینده‌ی ئێران له ڕۆژهه‌ڵاتی ناوه‌ڕاستدا\nهاوكاتی ڕاگه‌یاندنی سـتراتیژیـیه‌تی نوێی وڵاته یه‌كگرتووه‌كانی ئه‌مریكا بۆ عێراق كه تیایدا سه‌نگی خراوه‌ته سه‌ر ناردنی 21 هه‌زار و 500 سه‌ربازی تری ئه‌مریكی بۆ عێراق و هه‌روه‌هاش وه‌ك سه‌رۆك بوش ده‌ڵێت له ناوبردنی تۆڕه‌كانی ئێران و سوریا له ناو عێراقدا.\nدوو كه‌شـتی له‌شـكری ئه‌مریكاش ڕووه‌و كه‌نداو ده‌ڕۆن، یه‌كێـكیان كه‌شتی ئایزن هاوه‌ره كه به یه‌كێـك له كه‌شـتیـیه گرنگه‌كانی جه‌نگی هێزی ئه‌مریكایی داده‌نرێت.\nجموجۆڵـێـكی چڕوپـڕی دیبلۆماسی له هه‌رێمه‌كه‌دا به‌دی ده‌كرێت به تایبه‌تی له ڕوانگه‌ی سه‌ردانه‌كانی كۆنده‌لیزا ڕایس وه‌زیری ده‌ره‌وه‌ی ئه‌مریكا و هه‌روه‌هاش ڕۆبه‌رت گه‌یتس وه‌زیری به‌رگری ئه‌مریكا بۆ ئه‌و به‌شه‌ی جیهان.\nگه‌یتس به هاوپه‌یمانانی ئه‌مریكا له ناوچه‌كه‌ی گوتووه ئێرانیـیه‌كان له‌و بڕوایه‌دان ئه‌مریكا سه‌رقاڵی كێشه‌كانی خۆیانن له عێراقدا و ده‌شـڵێت نیگه‌رانیش له‌نێو وڵاتانی هه‌رێمه‌كه له ئارادایه به‌رامبه‌ر به خواسـته‌كانی ئێران.\nزۆر له شـیكه‌ره‌وه سـیاسـیـیه‌كان كۆكن له‌سه‌ر ئه‌وه‌ی ئێران له هه‌وڵی سه‌پاندنی باڵا ده‌سه‌تی خۆیدایه له ناوچه‌كه‌دا.\nپـێشـتر ئه‌م وه‌زیری به‌رگریـیه‌ی ئه‌مریكا له‌گه‌ڵ ئه‌وه‌دا بووه دیالۆگی ڕاسـته‌وخۆ له‌گه‌ڵ ئێراندا بكرێت وه‌لێ ئێسـتا هه‌ڵوێستێـكی ته‌واو پـێچه‌وانه‌ی هه‌یه.\nئینجا ئێسـتا له‌م جموجۆڵه دیبلۆماسـیـیه و له‌شـكریـیانه‌دا بژاره‌ی له‌شـكری له‌كوێدایه، كه به‌لای به‌ڕێوه‌به‌رایـیه‌تیـیه‌كه‌ی سه‌رۆك بوشه‌وه به‌رنامه ناوه‌كیـیه‌كه‌ی ئێران جێی مه‌ترسـیـیه بۆ سه‌ر ئاسایشی جیهان.\nله به‌غدا و هه‌ولێر ژماره‌یه‌ك كه‌سی ئێرانی له‌لایه‌ن هێزه‌كانی ئه‌مریكاوه ده‌گیرێن، وه ئێران ده‌ڵێت هه‌موو ئه‌وانه دیبلۆماتن.\nله‌گه‌ڵ هه‌ڕه‌شـه‌كانی ڕۆژئاوا و له‌گه‌ڵ سزاكانی نه‌ته‌وه یه‌كگرتووه‌كانیشـدا، كه‌چی ئێران هه‌ر سووره له‌سه‌ر پـیتاندنی یۆرانیۆم و به‌رده‌وامیشـه له‌سه‌ر هه‌ڕه‌شـه‌كانی له ئیسـرائیل. ئه‌م ڕووداوانه چ جۆره ئه‌گه‌رێـكی نوێ ده‌هێننه ئارا؟ ئێران به‌ره‌و كوێ ده‌ڕوات؟ ڕۆژنامه‌ی پـراڤدای ڕوسی ده‌نوسـێت، ڕوسـیا له هه‌وڵدایه بۆ پاراسـتنی ئێران له هێرشی له‌شـكری ئه‌مریكا. كه‌وابه با بـپـرسـین ئایا شه‌ڕی داهاتوو له‌گه‌ڵ ئێرانه؟.\nبۆ وڵامدانه‌وه‌ی ئه‌م پـرسـیاره و چه‌ندین پـرسـیاری دیكه هاوكارمان به‌ڵـێن سـاڵح به‌رنامه‌ی هه‌له‌و واشـنتۆنی ئه‌م هه‌فته‌یه‌ی تایبه‌ت كردووه به‌م بابه‌ته، وه میوانانی به‌رنامه‌كه‌ش ئه‌م به‌ڕێزانه‌ن:\nعه‌بدوڵڵای موهته‌دی، سـكرتێری گشتی كۆمه‌ڵه‌ی شـۆڕشـگێڕانی كوردسـتانی ئێران.\nخالیدی عه‌زیزی، به‌رپـرسی په‌یوه‌ندیـیه‌كانی ده‌ره‌وه‌ی حزبی دیموكراتی كوردسـتانی ئێران.


-ناوى سیانى: اڤین قادر حسن\n- دانیشتوی هەولێر – سفین\n- ئەندازیاری شارستانی : زانکۆی صلاح الدین (1998- 1999) .\n- ساڵی دامەزراندن : لە وەزارەتی ئاوەدانکردنەوە و گەشەپێدان لە ساڵی (1999).\n- لەوەزارەتی ئاوەدانکردنەوە و گەشەپێدان کاری کردووە .\n- لەبەرواری (5-2-2009) وەک سەرۆک بەشی پلان دانان و بەدواداچوون لە سەرۆکایەتی شارەوانی کاری کردووە .\n- لەبەرواری (10-10-2011) کرا بەبەرێوەبەری شارەوانی سێ.\n- جگە لە زمانی (کوردی) دایک -هەردوو زمانی (عربی) زۆر باش و ( ئینگلیزی) باش دەزانێت .\n-بەشداری کردووە لەم خولانەی خوارەوە :\n1- خولی فێربونی تویتەر (Word- Excel) لەساڵی 2000 .\n2- خولی فێربونی زمانی (ئینگلیزی) لەساڵی 2000 .\n3- خولی فێربونی زمانی (ئینگلیزی) لەساڵی 2002 .\n4- خولی فێربونی (Computer) و (AutoCAD) لەساڵی 2003 .\n5- خولی فێربونی(قیادە والاتصالات).\n6- خولی فێربونی (ادارە المشاریع).\nژمارەی مۆبایل : 07504492201\nE-mail : aveen_a2007@yahoo.com\nبەشی کارگێری ئەم لقانەی لێدەبێتەوە :\n* دۆسیەی کەسی\nکاروچالاکیەکانی بەرێوەبەری کارگێری :\n1- سەرپەرشتی کردنی هۆبەکانی خۆیەتی وئەوراق وپرسگەو بەدالە وخزمەتگوزاری لە (پاسەوان وبەردەست وشوفێر) لەهەمووڕویێکەوە کە پەیوەندی بە کاری فەرمانگەوە هەیە.\n2- بەدواداچونی دەوامی فەرمانبەرانی دیوانی شارەوانی و داواکردن لە بەشەکان هۆی دەوام نەکردنیان.\n3- بەدواداچونی کاروباری رێک خستن وپاک وخاوێنی ناو فەرمانگە .\n4- بەدواداچونی کارەکانی پەنجەمۆر و کامیرا وپێش کەش کردنی راپۆرتی رۆژانە بۆ بەرێز بەرێوەبەر سەبارەت بەپەنجەمۆر.\n5- وردبین کردنی هەموو ئەو نوسراوانەی کە لەخۆیەتی دەردەچێت و راستکردنەوەی ئەوانەی کە کەم وکوڕیان تێدایە.\n6- وەرگرتنی بەریدی هاتوو وپێش کەش کردنی بۆ بەرێز بەرێوەبەر .\n7-دابەش کردنی بەریدی دەرچوو لەلایەن بەرێز بەرێوەبەر بۆ بەشەکان بەپێی پەیوەندی .\n8- دابین کردنی ئۆتۆمۆبێل بۆ ئەوانەی کاری فەرمیان دەبێت هەرچەندە ئۆتۆمۆبیلەکان دابەش کراون بەسەر بەشەکانی کارگێری و نەخشەدانان و هونەری و ژمێریاری وخزمەتگوزاری .\n9- دانی مۆلەتی کاتی بە فەرمانبەرانی کارگێری و بەدواداچونی مۆلەتی کاتی بەشەکانی تر.\n10- رێکخستن وکۆکردنەوەی راپۆرتی مانگانەی بەشەکان سەبارەت بەکاری زێدەکی وشەوانە وکاتی وکردنی بە یەک لیست و دەرکردنی فەرمان سەبارەت بەکاری زێدەکی و شەوانە.\n11- واژووکردن لەسەر ئەو نوسراوانەی کەپەیوەندیان بەهاولاتیانەوە هەیە کە دەنوسرێت بۆ تاپۆو کارەباو دادنوس و ئاوو ئاوەڕۆ و سەندیکای ئەندازیاران لەکاتی کە بەرێز بەرێوەبەر لەناو فەرمانگە نەبێت .\n12- واژووکردن و ناردنی ئەونوسراوانە و داوایانەی کە بۆمان دێت لەلایەن هاوولاتیانەوە کە بەرێز بەرێوەبەر لە ناو فەرماگە نەبێت .\n13- کۆکردنەوەی داوای بەشەکان بۆ پێداویستی مانگانە لە کەل وپەلی کۆگایی وکرین وپێش کەش کردنی بۆ بەرێز بەرێوەبەر .\nبەشى ژمێریارى لەبە ڕێوەبەرایەتى شارەوانى سێ پێک هاتووە لە سێ هۆبە:\n1- هۆبەى مووچە :پێک دێت لەمانەى خوارەوە:\nڕ - تۆمارەکان :\n1- تۆمارى مووچە :ئەم تۆمارە تایبەتە بە مووچەى کارمەندانى هەمیشەیى کە تیایدا گشت گۆرانکاى لە مووچە و دەرماڵەکان مانگانە تیایدا دەنوسرێت\n2-تۆمارى چاودێرى پێشینەى هاوسەرى : ئەم تۆمارە تایبەتە بەو فەرمانبەرانەى کە پێشینەى هاوسەرى وەردەگرن لەکاتى لێ وەرگرتنەوەیان لەم تۆمارە دەنوسرێت .\nب- بەڵگەنامەکان:پێک دیتَ لەمانەى خوارەوە :\n1-لیستى روونکردنەوەى خێزاندارى و ژمارەى منداڵ :تایبەتە بە خەرج کردنى دەرماڵەى خێزاندارى و منداڵ بۆ ئەم فەرمانبەرانەى کەژیانى هاوسەرى یان پێک هێناوە و ئەوانەى منداڵیان هەیە ساڵانە ئەم لیستە دەکرێت بە پێ ى ڕێنمایى دادارى .\n2- بەڵگە نامەى دوامووچە :ئەم بەڵگە نامەیە تایبەتە بە گواستنەوەى فەرمانبەران بۆ فەرمانگەیەکى تر کە تیایدا مووچەو دەرماڵەکان و لێ بڕاوى تر دەنوسرێت .\n** ئیش و کارەکانى بەشى مووچە : ئەم ئیش و کارانەى خوارەوە دەگرێتەوە : ڕ- ئامادەکردن و ڕێکخستنى لیستى مووچەى کارمەندانى هەمیشەیى و دابەش کردنى بەسەر فەرمانبەران بە پێ ى ڕێنمایى یەکانى تایبەت بە مووچە .\nب-ئامادە کردن و ڕێکخستنى لیستى مووچەى کارمەندانى کاتى دابەش کردنى بەسەرکارمەندان بە پێ ى ڕێنمایى یەکان .\nج- ئامادەکردن و ڕێکخستنى دەرماڵەى کارى زێدەکى و شەوانە و دابەش کردنى بەسەر فەرمانبەران بە پێ ى ڕێنمایى یەکان .\nد-نوسراو کردن و بەدواداچوونى بۆ سەرۆکایەتى شارەوانى هەولێر و وەزارەتى دارایى و ئابوورى و لەپاشان اشعار بۆ بنک .\n2- هۆبەى خەزنە :پێک دێت لەمانەى خوارەوە:\nڕ- تۆمارەکان :\n1- تۆمارى خەرجیەکان: تابیەتە بە گشت ئەم خەرجى یانەى کە بەڕێوەبەرایەتیەکەمان خەرجى دەکات .\n2-تۆمارى داهات :تایبەتە بە گشت ئەم داهاتانەى کەوەردەگیرێت .\n3- تۆمارى پێشینەکان :تایبەتە بەم پێشینانەى کە دەدرێتە لیژنەکان .\n4- تۆمارى ێندوق : لەم تۆمارە گشت خەرجى یەکان و داهات وبارمتەکان دەنوسرێت .\n5- تۆمارى بارمتەکان : تایبەت بە وەرگرتنى بارمتە لە هاوڵاتیان و دانەوەى بە هاوڵاتیان .\nب-بەڵگە نامەکان :\n1- بەڵگەى قەید :ئەم بەڵگەنامەیە تایبەتە بە تاوتوێکردنى پێشینەکان و وەرگرتنى پارە بۆ ێندوق و ناردنى بۆ بنک .\n2- بەڵگەى خەرجى :ئەم بەڵگە نامەیە تایبەتە بە چەک کردن .\n3- لیستى دەرماڵەى شاندو سەفەر : تایبەتە بەم فەرمانبەرانەى کەبە ایفاد سەفەر دەکەن .\n4- ارسالیە: تایبەتە بە تۆمارکردنى پسوولەکانى کرێ ى پشکنین و قیڕ شکاندن .\nج- پسوولەکان :\n1- پسوولەى /37ڕ :تایبەتە بە وەرگرتنى پارە لە هاوڵاتیان.\n2- پسوولەى /38ڕ: تایبەتە بە کرێ ى پشکنین و پارەى قیڕ .\n3- هۆبەى میزانیە :\nڕ- تۆمارى /86 : ئەم تۆمارە تایبەتە بە میزانیەى مانگانە .\nب- ڕێکخستن وئامادە کردنى لیستەکانى تایبەت بە میزانیە .\n-بەڕێوەبەرایەتى شارەوانى سێ بەشى ژمێریارى سێ حسابى لەبانکى برایەتى یە بەم شێوەیەى خوارەوە :\nڕ-حسابى جارى /35: تایبەتە بە دانانى پارە و ڕاکێشانى .\nب-حسابى مغلق/36: تایبتە بە گەرانەوەى داهاتەکان بۆ ئەم حسابە.\nج- حسابى خزمەت گوزارى /52 :تایبەتە بە خزمەت گوزارى پاککردنەوەى سنورى شارەوانیمان .\n- بە شێوەیەکى گشتى چۆنیەتى دابین کردنى گشت خەرجى یەکانى شارەوانیمان لە ڕێگەى تەموویل لە وەزارەتى دارایى و ئابوورى دەبێت کە مووچەى فەرمانبەرانى هەمیشەیى و کارمەندانى کاتى و دەرماڵەکان بە تەموویل دەبێت خەرجى یەکانى پێداویستى دیوانى بەڕێوەبەراتى و گشت بەشەکان و چاککردنەوەى ئامێرەکان لەسەر پێشینەى مانگانە دەبێت کە تەموویل دەکرێت\n-بەشی هونەری پێک دێت لە :\n- بەرێوەبەری بەشی هونەری : هەڵدەستێت بە ئامادەکردنی دەرخستەی تایبەت بەپرۆژەکان بە گوێرەی پلانی پێشنیار کراو وەبەدواداچوون و سەرپەرشتی هەموو پرۆژەکانی سنووری شارەوانی سێ.\n-ئەندازیاران: بۆسەرپەرشتی پرۆژەکان و ئامادەکردنی دەرخستی تایبەت .\n-روپێوان : ئامادەکردنی پرۆفایلی پرۆژەکان لەگەڵ سەرپەرشتی جێبەجێکردنی لەگەڵ ئەندازیاران\nکارو چالاکیەکانى بەشى هونەرى\n* کاروچالاکیەکانى ئەم بەشە بریتین لە:-\n1- ئامادەکردنى دەرخستە.\n2 - سەرپەرشتى کردنى پڕۆژەکانى سنورى شارەوانى سێ.\n3- جی َبەجێ کردنى پڕۆژە ڕاستەوخۆکان لەلایەن بەڕێوەبەرایەتیەکەمان .\n4- لیژنەى قیرتاو شکاندنى پێش ماڵان لەم بەشە جێ بە جێ دەکرێت لەگەڵ وەرگرتنى پارەى قیڕو کربیستۆن.\n5- بەدواداچوونەوەى پڕۆژەکانى سنورى شارەوانى سێ .\n* ئەم بەشە هەڵدەستێت بە ئەنجامدانی ئەم کارانەی خوارەوە:\n1- پێدانی مۆڵەتی خانوو + پێدانی مۆڵەتی رووخاندن یاخود نۆژەن کردنەوەی خانوو .\n2- پێدانی مۆڵەتی تاک .\n3- پشکنینی هاوبەش +گۆران کاری بۆ پارچە زەوی .\n4- رووپێوکردن . 5- دروست کردنی ئەرشیفێکی کۆمپیوتەری بۆ گشت مامەڵەکانی رۆژانە .\n6- دەرکردنی نوسراوی رۆژانەی هاوڵاتیان و سەرپەرشتی کردنی دۆسیەکان .\n7- متابعە کردنی دروست کردنی خانوو باڵەخانەو پێشانگا .\n[کارەکانی بەشی نەخشەدانان]\nدەبێت هاووڵاتی هەمووپَیداویستیەکانی مۆلەتی خانوو بهێنێت کە لەمانەی خوارەوە پێک هاتووە.\n1.وێنەی تاپۆی زەوی .\n2.ئەو نەخشەیەی کە دروست دەکات دەبێت ملون بێت و پەسند کرا بێت لەلایەن ئەندازیار .\n3.نەخشەی شیش بۆ ئەساسی خانوو .\nپاش هێنانی ئەم پێداویستانە کە لەسەرەوە باس کراوە دەدرێت بەئەندازیاری تەلارسازی لەبەشەکەمان بۆ تێد یق کردنی لەبارەی چۆنیەتی نەخشەکە و کشانەوەی ئەگەر خانوەکە روکن بێت دەبێت لەلایەک (2.5) مەتر بکشێتە دواوە لەلایەکەی تر (1.25) مەتر دەبێت بکشێتەوە وە نابێت بە هێچ شێوەیەک نەخشەکە ببێت بە دوو بەش وە دەبێت سکێلی نەخشەکەش تەواو بێت باش مۆری نەخشەدانان لە نەخشە دەدرێت پەسەند دەکرێت لەلایەن ئەندازیاری تایبەتمەند. دەدرێت بەبە شی مۆلەت بۆ ئەوەی فۆرمی بۆ پربکرێتەوە دەبێت فۆرمەکە پەسەند بکرێت لەلایەن بەرێوەبەراتی باج و بەرێوەبەراتی ئاوی هەولێر پاش تەواو کردنی ئەم کارانەی کە لەسەرەوە باس کرا هاووڵاتی دێنەوە بۆ بەشی مۆلەت بۆئەوەی بارمتەی دابنێت و کەبڕەکەی (300000) سێ سەد هەزار دینارە\n- دەبێت بەم قۆناغانەدابروات :\n1-.دەبێت هاووڵاتی شیش دابنێت لەئەساس خانوو وێنەی وەردەگرێت و دەبێت کشانەوەی تەواوبێت و بەپێ ى نەخشەبێت\n2.-ئەگەرخانوەکە گەراجی هەبوو دەبێت بەرزی لە(2.20) مەترلەژێر جسربێت و ئەگەر جسری نەکرد (2.5) م رێگای پَی دەدرێت\n3.-رێگای پێ دەدەین بۆ دروست کردنی نهۆمی سەرزەوی وە نابێت لە3م زیاتربێت ونابێت دار ببەستێت تاکو پشکنینی لە بۆ دەکرێت\n4.-رێگای پێ دەدرێت بۆ دروست کردنی نهۆمی یەکەم هەروەک برگەی (3) دەبێت بەرزی لە3م تێ نەپەرێت و رێگای پێ دەدەین بۆ ێب کردنی پاش ئەوەی پشکنینی بۆ دەکرێت\n5.-ئەگەر خاوەن ملک دەیەوێت بەیتونە دروست بکات دەبێت بەرزی لە(2.50) مەتر زیاترنەبێت بەمەرجێک خانووەکە گەراجی لەگەل نەبێت ئەگەر گەراج و دوونهۆم بێت رێگای پَی نادرێت بۆ دروست کردنی بەیتونە\n6.-پشکنینی کۆتایی بۆ دەکرێت بۆ ئەوەی مۆلەتی بۆ بکرێت ئەگەر هێچ سەرپێچی نەبوو کە هەموو بەراییەکانی سکانەر دەکرێت لەلایەن فەرمانبەری تایبەتمەند\n7.-ئاگاداری بەشی خزمەتگوزاری دەکرێت لەشیش دەست پێ کردنی خانوو تاکو مۆلەت و دانەیەک لە بەراییەکان بۆیان دەنێرین بۆ ئەوەی ئاگاداری بین کە ئەم خانووە دەستی پێ کردووە .\n8.-لە قۆناغى کە دەست بە دروست کردنى خانوو دەکرێت تاکو کۆتایى دەبێت لە لایەن لێژنە بە دواداچوونى بۆ دەکرێت تاکو تەواو دەبێت وە هەر سەرپێچیەک هەبێت رادەگیرێت تاکو سەرپێچیەکە هەڵدەگیرێت .\nدانى مۆلەتى تەندروستى ://\nهەر شوێنێک پێویستى هەبێت بە مۆلەتى تەندروستى داواکاریەک دەدات بە بەرێوەبەر ئەویش بۆ بەشى نەخشەدانان دەنێرێت ئێمەش ئەم قۆناغانە جێ بە جێ دەکەین : پشکنینى شوێنەکە دەکرێت لە لایەن ئەندازیارى تایبەت بۆ ئەوەى دیاربکرێت مۆلەتى هەیە یان نا وە کشانەوەى تەواوە یان نا وە سەرپێچى هەیە یان نا وە داواى گرێ بەستى لێ دەکرێت ئەگەر خۆى خاوەنى شوێنەکە نەبوو لەگەل خاوەن شوێنەکە وە ئەگەر لەناو بالەخانە بوو ئەوا دەبێت نەخشە و مۆلەتى هاوپێچ بکرێت بەڵام ئەگەر دوکان بوو مۆلەتى نەبوو مۆلەتى تەندروستى بۆ نوێ ناکرێتەوە بە دواداچوونى بالەخانەکان ://\nلێژنەى تایبەت لە بەرێوەبەرایەتیمان هەلدەستێت بە بەدواداچوون بۆ ئەو بالەخانانەى کە مۆلەتى دروست کردن لە سەرۆکایەتى شارەوانى هەولێر وەردەگرن وە هەر سەرپێچیەک هەبێت رادەگیرێت تاکو سەرپێچیەکە هەلدەگرێت وە تەئکید لە کشانەوە و فچاء دەکرێت ئەگەر کارى کردبوو لە نەخشەى پەسندکراو بەرزدەکرێتەوە بۆ سەرۆکایەتى شارەوانى هەولێر لێژنەى بالەخانەبۆ بریار لەسەر دانى .\nمۆلەتى پێشەنگا ://\nشارەوانیمان هەلدەستێت بە دانى مۆلەتى پێشەنگا بۆ ئەو هاووڵاتیانەى کە دەیانەوێت پێشەنگا دروست بکەن بەم مەرجانە :\n1. هێنانى وێنەى تاپۆو لەگەل چەسپاندنى سنوور .\n2. هێنانى نەخشە ئەگەر یەک نهۆم بوو دەکرێت تاکو (6) مەتر بەرزبێت وە ئەگەر دوو نهۆم بوو دەبێت (60%) بکشێتەوە دواوە وە قالدرمە لە ژوورەوە دروست بکات بەرزى تاکو (9) مەتر دەبێتن لە ئاستى کربستۆن تاکو کۆتایى تابلۆى پێشەنگا .\n3. دەبێت بە پێ ى رێنماییەکان دروست بکرێت وە کشانەوەى هەبێت بە گوێرەى شەقامى پێشزەوى یەکە و نەخشەکە پەسەند دەکرێت .\n4. دەنرێدێت بۆ هەموو ئەو فەرمانگایانەى کە لە رێنماییەکان دیارى کراوە .\n5. ئەگەر سەرپێچى نەبوو مۆلەتى بۆ دەکرێت .\nمۆلەتى دوکان و ناو مال ://\nهەر هاووڵاتیەک ئەگەر بیەوێت دوکان دروست بکات لە ناو مالى خۆى دەبێت رووبەرى دوکان (18-20) م2 زیاتر نەبێت وە کشانەوەى هەبێت و گەراجى ژێر خانوو ناکرێت بە دوکان وە نابێت هیچ بینایەک لەسەر دوکان دروست بکات .\nرێپێدانى چاک کردنەوەى خانوو ://\nداواى مۆلەت و نەخشە و چەسپاندنى سنوور و وێنەى تاپۆو دەکرێت وە پشکنینى بۆ دەکرێت .\n* پوختەی کارەکانی بەشی یاسا:-\n1 - رێکخستنی گشت گرێ بەستەکان وەک:-\nڕ- گرێ بەستی باڵەخانە:گرێ بەستی باڵەخانەی کە بەڕێوەبەرایەتی تێدایە.\nب- گرێ بەستی بەکرێ گرتنی ئۆتۆمبێل.\nج- گرێ بەستی دامەزراندنی کاتی:بۆ ئەو فەرمانبەرانەی کەلە بەڕێوەبەرایەتی بە شێوەی کاتی دادەمەزرێن.\nد- گرێ بەستی کارە خزمەت گوزاریەکان وەکو بەکرێ گرتنی ئۆتۆمبێلی فرێ دانی زبڵ،گرێ بەست بۆکرێکار و چاودێر وشوفێری خزمەت گوزاری.\nلەکاتی ڕوودانی هەر کێشەیەک ئەوا بەشەکەمان هەڵدەستێت بە لێکۆڵینەوە لە ڕێگەی لێژنەی لێکۆڵینەوە کە بە فەرمانی کارگێڕی پێک دێت وە بەپێ ی یاسا دەبێت بەشی یاسا ئەندامێکی لەم لێژنەهەبێت وە تا وەکو ئێستا چەند لێکۆڵینەوەمان ئەنجام داوە.\n3 – سەردانی بنکەکانی سنوری شارەوانی لەکاتی داواکردنی نوێنەری یاسایی .\n4- وەڵام دانەوەی ئەو نوسراوانەی کە ئاراستەی بەشەکەمان دەکرێت سەبارەت بە ڕای یاسایی یاخود هەر نوسراوێک پەیوەندی بە یاساییەوە هەبێت.\n5- وەرگرتنی بەلێن نامە لەو کەسانەی کە ڕێپێدانی دروست کردنی خانوو یان باڵەخانە لە سنووری شارەوانیمان وەئەو کەسانەی کە دەنێردرێتە لامان بۆ هەر مەبەستێک کە بەشەکان پێویستیان پێ ی هەبێت.\n• ئیش و کارەکانى بەشى ووردبین :\n1- پێداچوونەوە سجلی رۆژانە .\n2- پێداچوونەوەی خەرج کردن .\n3- پێداچوونەوەی مۆڵەتی خانوو .\n4 - بوودجە (میزانیە )\n5- قەرەبوو و تاوتوێى سولفەکان .\n6- ووردبین کردنى کارەکانى بەشى نەخشەدانان .\n7- ووردبین کردنى کارەکانى بەشى ژمێریارى .\n8- ووردبین کردنى کارەکانى بەشى هەنەرى .\n9- ووردبین کردنى کارەکانى بەشى گەراج .\n* چەند ووردبینکردنێکى تر :\n1-گرێبەستە کاتیەکانى بەڕێوەبەرایەتیمان\n2-گرێبەستە کاتیەکانى خزمەتگوزارى\n3-لیستى خەرجکردنى ڕۆژانەى تیمى قیر\n• بەشى یەکى خزمەت گوزارى (لێپرسراوى بەش ) : چاودێرەکان\n• بەشى دووی خزمەت گوزارى (لێپرسراوى بەش ) : چاودێرەکان\n• بەشى سێ ى خزمەت گوزارى (لێپرسراوى بەش ) : چاودێرەکان\nئیش و کاری خزمەت گوزارى :\nچاودێرى کردنى سنورى شارەوانى لە سەرجەم سەرپێچى و زێدەڕۆییەکان و بە دواداچوونی درووست کردنى خانوو هەروەها چاودێرى تێک دان و نۆژەن کردنەوە و دووبارە درووست کردنەوەى خانوو،هەروەها پاک و خاوێنی سنوری شارەوانی و هەڵگرتنى پاشماوەو زبڵ و ڕێک خستنى شەقام و شۆستە و هاوکاریکردنى بەشى هونەرى لە پرۆژەکانی سنورى شارەوانی .\n• بەشى چاککردنەوە\nکارو چالاکیەکانى بەشى چاککردنەوە\nپوختەى کار و چالاکیەکانى بەشەکەمان پێک دێت لە :\n1. چاککردنەوەى شەقام: بریتیە لە چاککردنەوەى هەر شەقامێک لە سنورى شارەوانیمان کە تێک چوبێت بەهۆى قیڕ لەلایەن تیمى قیڕى بەشەکەمان کەوا قیڕ لە کارگەى قیڕى سەرۆکایەتى شارەوانى بۆمان دابین دەکرێت بە پێى پێویستى شەقامەکەمان کەڕۆژانە دەتوانین لە ( 5 تەن) تا (70 تەن) قیڕ وەربگرین.\n2. دانانى بۆڕى: بەهۆى ئاو کۆبوونەوە لەسەرەتاى زۆر لەشەقامەکان کە دەبێتە هۆى تێک چوونى قیڕى شەقامەکان ( لەنێوان دوو شەقام) کەدەبێتە هۆى دروست بوونى تاسە، تیمى قیڕى بەشەکەمان هەڵدەستێت بە دانانى بۆڕى لەو شوێنانە بە درێژى جیاوازو تیرەى جیاواز (تیرەى بۆڕیەکان لە 8 ئنجەوە تا 14 ئینج) بەپێى پێویستى شوێنەکە.\n3. ئامادە کردنى ئەو کۆڵانانەى کە هێشتا قیڕ نەکراون بە تێکەڵە کەوا تیمى ئامادە کردنى شەقامەکان هەڵدەستێت بە تێکەڵە ڕێژ کردنى ئەو کۆڵانانە وە پاشان بە ڕۆلە (حادیلە) کۆمپاکشنى بۆ دەکرێت.\n4. کار کردن لەگەڵ تیمەکانى فاریشەى و قاشتەى سەرۆکایەتى کەلە سنورەکەمان کار دەکەن بۆ ئامادەکردنى شەقامەکان بەمەبەستى قیڕ کردنیان بەهۆى فاریشە یاخود پاککردنەوەى ئەو شوێنانەى کە قاشتە کارى تیا کردووە.\n5. قیڕتاو کردنى گۆڕەپانەکان وەکو ( گۆڕەپانى مزگەوت، گۆڕەپانى وەستانى ئوتومبیل بۆ فەرمانگە میریەکان)\n6. لە داهاتوشدا پلان مان هەیە کە پڕۆژە بچوکەکانى بەڕێوبەرایەتیەکەمان لەلایەن ئێمەوە ئەنجام بدرێت، ئەتوانن بەهۆى ئەمانەى خوارەوە پەیوەندیمان پێوە بکەن.\nچـالاکـى رۆژانە بۆ چاککردنەوەى ئامێرو ئۆتۆمبیلەکانى بەڕێوەبەرایەتى شارەوانى سێ:-\n1. چاککردنەوەى ئامێرو ئۆتۆمبیلەکان وماتۆرو موەلیدەى بەرێوەبەرایەتى وە گۆرینى بەشە لەکارکەوتوەکان وەێیانە کردنیان بەبەردەوامى لە ڕوون گۆرین و غسل کردن و پەنچەرکردنیان لەناو گەراج و دەرەوەى گەراج.\n2. دابین کردنى تایەو پاترى وە چوپ بەبەردەوامى بۆ ئامێرو ئۆتۆمبێڵەکان وە دانانى لەکۆگا وە گۆرینى لەکاتى پێویست.\n3. دابین کردنى تاخم موس و زاویە بۆ گرێدەر وە نوکى کێلەى شفڵ وپلیتەى کێلەى شفڵ بۆبکات بەبەردەوامى وە برغى بەستانیان وە دانانیان لەکۆگا وە بەکارهینانى لەکاتى پێویست.\n4. دابین کردنى گاز وەبەنزین و رونى ماکینەو رونى هایدرولیک وسى اویل مانگانە بۆ ئامیرو ئوتۆمبیلەکان.\n5. ئامادە کردنى دەرخستەى تایبەت لەلایەن لیژنەى تایبەت بۆ ئامیرو ئوتۆمبیلەکان لەکاتى لە کار کەوتنى بەشە سەرەکیەکان وە چاککردنەوەیان لەلایەن لیژنەى تایبەت بۆدابین کرنى کە ل وپەلى پێویست لەکاتى چاککردنەوەیان وە وەرگرتنى لەلایەن لیژنە تا یبەت دواى چاککردنەوەیان.\n6. دابین کردنى کەل وپەلى پێو یست لە لایەن لیژنەى کرین وە دانانى لەکۆگا وەبەکارهینانى لە کاتى پێویست بۆ چاککردنەوەى ئامیرو ئوتۆمبیلەکان .\n7. بەکارهینانى گشت ئامیرەکان لە( شفل و گریدەرو شفل بۆب کات و قلاب و حادلە و تانکەر ئاوو تانکەر رەش ) رۆژانە بۆچاککردنەوەى شەقامەکان و خاوین کردنى گورەپانەکان لە زبل و پاشماوە وە پرکردنى کەندى سنورى شارەوانى وەخاوین کردنەوەى نزیک کەندەکان لە پاشماوە فرێ دانى بۆ ناو کەند وەتیکدانى خانوو بالەخانەى سەرپیچ لەسنورى شارەوانیمان وە هاوکارى کردنى بەشى هونەرى بۆ راپەراندنى ئیش و کارەکانیان لە پروژەکانیان وە هاوکارى کردنى تیمى قیرى سەروکایەتى شارەوانى لەکاتى قیرتاوکردنى سنورى شارەوانیمان وەهاوکارى کردنى تیمى قاشتەى شەقامەکان لەکاتى هاتنیان بۆ سنورى شارەوانیمان بۆ چاککردنى شەقام وە هاوکارى کردنى بەرگرى شارستنانى لەکاتى بەربونى ئاگر لەسنورى شارەوانى بە ناردنى ئامیرى شفل وە تانکەر ئاو بۆیان .\n8. ناردنى چالاکى بەشى گەراج لە کرینى سوتەمەنى و چاککردنەوەى ئامیرو ئۆتۆمبیل وە چالاکى ئامیرەکان مانگانە بۆ سەرۆکایەتى شارەوانى هەولێر .\nئەم ئیش و کارانەى کە لە کۆگادا ئەنجام دەدرێن و کارى پێدەکەرێت:\nئەم کەل و پەلانەى کە دەکردرێت یاخود وەردەگیرێت لە لایەنى پەیوەندار وەک ( پەڕاوگە و چاپەمەنى و تایە و پاترى و سوتەمەنى و کەل و پەلى یدەکى تایبەت بە ئامێرەکان ....هتد ) کەبە چەند بەڵگە نامەیەک تۆمار دەکرێت و وە لە تۆمارى (سجل)ى تایبەت بە کەل و پەلەکان تۆمار دەکرێن بـەم شێوەیەى لایى خوارەوە .\n1 . ئەم کەل و پەلانەى کەلە کۆگادا هەڵدەگیرێت بە بەڵگەنامەیەک داخونى کۆگا دەرکێت پێ ى دەوترێت ( بەڵگەنامەى داهاویشتەى کۆگایى) وە پاشان لە تۆمارى تایبەت بە کەل و پەلەکە تۆمار دەکرێت .\n2. ئەم کەل و پەلانەى کەلە بڕگەى ( یەکەم ) داخون کرابوون و هەڵگیرابوون لە کۆگادا ، بە یاداشتێکى تایبەت بە دەرکردن کە تێیدا رەزامەندى جنابى بەرێوبەرى لەسەر بێت دەرهاویشتەى پێدەکرێت ، بە بەڵگەنامەیەک کە پێ ى دەوترێت ( بەڵگەنامەى دەرهاویشتەى کۆگایى ) .\n3. هەندێک کەل و پەل بە ( بەڵگەنامەى داهاویشتەو دەرهاویشتەى کۆگایى ) پێدەکرێت .ئەم کەل و پەلانە بریتین لە ( موادی سائل بەگشتى و کەل و پەلى ئامێرەکان وەکو فلترات و روون و گشت کەل و پەلى یدەگ جگە لە ( تایە و پاترى و سیفە و مووسى گرێدەر و نوکى شۆڤەڵ و ....هتد )\nناونیشان : هەولێر /40 مەترى بەرامبەر رێکخراوى ڕاپەڕین\nژمارەى تەلەفۆن / 0662572563\nE-mail : sharawani3_2007@yahoo.com\nئالا على حسن\nبەرێوەبەری شارەوانى سێ\nسرهد صلاح رشید\nکەمەند سفێن فاضل


خەڵاتی باشترین دەرهێنەر لە فێستیڤاڵی واست درایە کوردێک - جام کوردی\nخەڵاتی باشترین دەرهێنەر لە فێستیڤاڵی واست درایە کوردێک\nفیلمی ئه‌نیمه‌یشێنی "خه‌ره‌ند" نوێترین بەرهەمی "سامی كاكه" گێڕانەوەی کۆچی پڕ ئازاری لاوانی کوردستان بۆ دەرەوەی وڵات و بڕینی ڕێگای مەرگ و نەهامەتی و لە کۆتاییدا چەشتنی ئازاری دوورە وڵاتی، خەڵاتی باشترین دەرهێنەریی لە فێستیڤاڵی واست مسۆگەر کرد.\nبە پێی ڕاپۆرتی جام کوردی، 45 فیلمی عەرەبی و جیهانی لە فێستیڤاڵی نێونەتەوەیی واست بۆ کورتە فیلم بەشداربوون و لەم نێوەدا سامی کاکە دەرهێنەری فیلمی ئه‌نیمه‌یشێنی "خه‌ره‌ند" خەڵاتی باشترین دەرهێنەری مسۆگەر کرد.\nفیلمی ئه‌نیمه‌یشێنی "خه‌ره‌ند" گێڕانەوەی کۆچی پڕ ئازاری لاوانی کوردستان بۆ دەرەوەی وڵات و بڕینی ڕێگای مەرگ و نەهامەتی و لە کۆتاییدا چەشتنی ئازاری دوورە وڵاتیه.\n"سامی كاكه" لەدایکبووی ساڵی 1976 له ھه‌ولێره و نزیكه‌ی چاره‌گه سه‌ده‌یه‌كه له بواری ده‌رھێنان كار ده‌كات و چه‌ند به‌رھه‌مێكی جوان لەوانە؛ ئه‌ودیوی تاوان، دارک ده‌ی، تارمایی، Erbil my love، تیرۆر، بۆ یادی ئێوه، ژیان له گه‌ڕه‌كێک و سپی سپی لە کارنامە دایە.\nجام کوردی خەرەند سامی كاكه واست\nیانەی دەفی ئێران لە کوردستان دەکرێتەوە\nباڵاترین بەرپرسی فەرهەنگی ئێران سەردانی کوردستان دەکات


دادگای باڵای فیدراڵ جەختی كردەوە لە سڕکردنی ئەنجومەنی كۆمسیاران و بەڕێوەبەرە گشتییەكانی كۆمسیۆنی باڵای هەڵبژاردنی عێراق، یاساناسێکیش دەڵێت گەڕانەوەی ئەوکەسانە بۆ پۆستەکانی خۆیان لە دەستی ئەنجومەنی نوێنەراندایە.\nلە ئێستادا دوای ئەوەی ئەنجومەنی نوێنەرانی عێراق داوای لە کۆمسیاران کرد بگەڕێنەوە کۆمسیۆنی هەڵبژاردنەکان و بەردەوام بن لە کارەکانیان، دادگای باڵای فیدڕاڵی ئەو بڕیارەی ڕەتکردەوە.\nلەو بارەیەوە تاریق حەرب شارەزای یاسایی عێراقی بە ناس كورد-ی ڕاگەیاند: "ئەندامانی كۆمسیۆنی باڵای هەڵبژاردن ناتوانن بگەڕێنەوە بۆ كارەكانی پێشوی خۆیان، تا ئەنجومەنی نوێنەرانی عێراق یاسایەك دەرنەكات بۆ گەڕاندنەوەیان، چونكە كۆمسیاران بە یاسا دوورخراونەتەوە لە كارەكانیان".\nئەو شارەزایەی بواری یاسا وتیشی: "دادگای باڵای فیدراڵی لە شیكردنەوەی یاسای دوورخستنەوەكەیان تەماشای لایەنە یاساییەكەی دەكات نەك کارگێڕییەكەی، بەو پێیەی یاسا بەهێزترە".\nسەبارەت بە كاری ئێستای كۆمسیۆن تاریق حەرب دەڵێت: "لە ئێستادا كۆمسیۆن هیچ پاڵپشتییەكی یاسایی نییە و هەر كارێك بكەن بە ناوی كۆمسیۆنەوە ناشەرعیە و دادگای باڵای فیدراڵی ئەوەی سەلماندووە كە بە یاسا كۆمسیۆن سڕكراوە و دەبێت بەیاسا بگەڕێتەوە سەر كارەكانی" .\nئەو یاساناسە داوادەکات بەزوترین کات ئەنجومەنی نوێنەرانی عێراق بە دەنگی ئەندامانی یاسایەكی نوێ دەربكات و یاسای پێشوی پێ هەڵوەشێنێتەوە.\nلە ئابی 2018 بە پێی حوكمەكانی ماددەی 4 لە یاسای هەمواركراوی سێهەمی یاسای هەڵبژاردنەكانی ئەنجومەنی نوێنەرانی عێراق ژمارە 45ی ساڵی 2013، دەبێت هەموو كارەكانی ئەندامانی ئەنجومەنی كۆمسیارانی باڵا، لە كۆمسیۆنی باڵای هەڵبژاردن بوەستێنرێت، تا كۆتایی هاتنی لێكۆڵێنەوەكانی ئەو تاوانانەی خراوەتە پاڵیان سەبارەت بە ساختەكاری لە ئەنجامەکانی هەڵبژاردنە پەرلەمانییەکەی ساڵی 2018ی عێراق.\nتەندروستی هەولێر ئاماری ڕووداوەکانی سێ ڕۆژی نەورۆزی بڵاوکردەوە\n2019.03.24 - 15:33\nبه‌همه‌ن كه‌مال ئازیز ی بڵاوکردەوە\n2019.03.11 - 18:27\nڤیدیۆ.. قوتابخانەکان بەشێوازێکی جیاواز یادی ڕۆژی جلوبەرگی نەتەوەییان کردەوە\n2019.03.11 - 12:08


نەبەز جەلال: پشت دەسەڵات.؟ – WTARIKURD\nنەبەز جەلال: بەنزینی پێنج سەت دیناری!. - 2021-06-27\nنەبەز جەلال: حاڵی مام حاجی.! - 2021-06-20\nنەبەز جەلال: گرێی ھاوسەنگی!. - 2021-05-08\nعەلی مەحمود: 100 هەزار واژۆ بۆ لاهای.


سه‌نته‌رى زه‌هاوى ئێواره‌كۆڕى "پرسیارگه‌لێكى مه‌نهه‌جى له باره‌ى هزرى ئایینی" سازكرد\nرۆژى پێنجشه‌مه 18/1/2018، سه‌نته‌رى زه‌هاوى بۆ لێكۆڵینه‌وه‌ى فیكریی، نوێترین ئێواره‌كۆڕى بۆ به‌ڕێز (د. سه‌باح به‌رزنجى) سه‌رۆكى سه‌نته‌رى زه‌هاوى، به ناونیشانى: "پرسیارگه‌لێكى مه‌نهه‌جى له باره‌ى هزرى ئایینی"یه‌وه سازكرد.\nله سه‌ره‌تادا (د. سه‌باح به‌رزنجى) ئاماژه‌ى بۆ ئه‌وه‌كرد، كه رۆژانه رووبه‌ڕووى ئه‌م جۆره پرسیارانه ده‌بینه‌وه، كه زیاتر مه‌به‌ست لێیان گومان دروستكردنه، بۆیه ئه‌مڕۆ له‌و مه‌نهه‌جى مامه‌ڵه‌كردنه ده‌دوێین، كه زۆر گرنگه، گومانكردنیش دوو جۆره: گومانكردنى مه‌نهه‌جی، هه‌روه‌ها گومانكردنى ره‌هایى، ئێمه له‌گه‌ڵ گومانكردنى مه‌نهه‌جین\nدواتر كۆڕگێڕ پۆلێنى ئه‌و پرسیار و گومانانه‌ى كرد و وتى: به‌شێكیان په‌یوه‌ستن به هزرى دینییه‌وه، وه‌ك ئه‌وه‌ى چۆن ئه‌و هه‌موو قیرائه‌ته بۆ خوێندنه‌وه‌ى قورئان هه‌یه؟ هه‌روه‌ها چۆن پێغه‌مبه‌ر (دروودى خواى لێ بێ) ئه‌و هه‌موو ژنه‌ى هێناوه؟ محه‌مه‌د (دروودى خواى لێ بێ) وه‌حى بۆ نه‌هاتووه، ده‌ركه‌وتنى وه‌حی مومكین بووه و روویداوه؟!.. ئێمه له رووى مه‌نهه‌جییه‌وه، ده‌توانین دادگایى ئه‌و جۆره دیعایانه بكه‌ین، كه ئه‌وان بانگه‌شه‌ى بۆ ده‌كه‌ن.\nله به‌شێكى دیكه‌ى قسه‌كانیدا (د. سه‌باح به‌رزنجى) ئاماژه‌ى به جۆرێكى دیكه له پرسیار وگومانه‌كان كرد، كه په‌یوه‌ستن به عه‌قڵه‌وه. ئێمه تا چه‌ند ده‌توانین عه‌قڵ به‌كار بهَێنین؟. (به‌رزنجى) پێیوایه عه‌قڵى سه‌لیم ده‌توانێت پرسیار و گومان دروست بكات، بۆیه ئێمه ده‌بێت گوێ له هه‌موو پرسیارگه‌لێك بگرین.\nپاشان (د. سه‌باح به‌رزنجى) باسى له‌و پرسیار و گومانانه كرد، كه ده‌چنه خانه‌ى گومان له "بوون" و وتى: ئه‌و جۆره كه‌سانه مه‌علوماتیان له باره‌ى چوارده‌وره‌كه‌ى خۆیانه‌وه نییه، كه‌چى گومان له بوون و ژیان ده‌كه‌ن!\nكۆتا به‌شى پرسیار و گومانه‌كان كه ئاڕاسته ده‌كرێین، (د. سه‌باح به‌رزنجى) وتى: ئه‌وانه‌ن كه گومان له ئه‌خلاق ده‌كه‌ن، ئایا ئه‌خلاق چییه؟، به‌شێك له ئه‌خلاق رێژه‌ییه، به‌شه‌كه‌ى تریشى ره‌هایه. هه‌روه‌ها پرسیارێكى دیكه ده‌كه‌ن و ده‌ڵێین: گه‌ر ئێمه ئه‌خلاقمان هه‌بوو، دینمان بۆچییه؟. ئێمه ده‌ڵێین: ئه‌و ئه‌خلاقه له كوێوه هاتووه، ئه‌خلاقێك له‌گه‌ڵ مه‌سئولیه‌ت نه‌بێت، بایه‌خێكى نییه، بۆیه ئه‌خلاقى دینى زۆر گرنگه.\nپاشان ئێواره گۆڕه‌كه به پرسیار و سه‌رنجى ئاماده‌بوان كۆتایى هات.\nشایانى باسه، ئێواره‌كۆڕه‌كه له لایه‌ن به‌ڕێز (د. دیارى ئه‌حمه‌د) جێگرى سه‌رۆكى سه‌نته‌رى زه‌هاوى-یه‌وه به‌ڕێوه‌برا.


سنە – ماڵپەڕی ئازاد سەڵواتی\nچەند وێنەی نۆێکراوەی شاری سنە\nسنە یەکێکە لە شارە گەورەکانی ڕۆژھەڵاتی کوردستان و ناوەندی پارێزگای کوردستانی ئێران و هەروەها ناوەندی شارستانی سنەیە. سنە، لە باری ژمارەی دانیشتوانەوە، دوای کرماشان و ورمێ سێهەمین شاری گەورەی ڕۆژهەڵاتی کوردستانه. بە پێی ئامارەکانی ساڵی ٢٠١٦ ، ژمارەی دانیشتوانی ئەو شارە نزیکەی ٤٠٠٫٠٠٠ کەسە و نزیکەی ١٥٠٠ مەتر لە ئاستی …\nوێنەی ڕەنگی کراوی تیربارانی ١١ ڕۆڵەی بێتاوانی کورد لە فڕۆکەخانەی سنە\nلێرەدا ژمارەیەک وێنەی ڕەنگی کراوی کارەساتی فڕۆکەخانەی سنەم داناوە کە دەتوانن بە مەرجی ناو بردنی سەرچاوەکەی بە کاریان بێنن یان بڵاویان بکەنەوە. ئامانجیشم لەو کارە زیندوو ڕاگرتنی یادی ئەو ڕۆڵە بێ تاوانانە و لە بیر نە کردنی جنیایەتەکانی ڕژیمی مەلاکانە دژ بە گەلی کورد! چیرۆکی ئەو تاوانە! ڕۆژی پێنجی خەرمانان( …


جگە لە پەیەدە كورد له سوریا كۆكراوه نـین و حزبه‌كان لاوازن – پەڕە 3 – Knwe.org\nسەرەکی » چاوپێکه‌وتن » جگە لە پەیەدە كورد له سوریا كۆكراوه نـین و حزبه‌كان لاوازنپەڕە 3\nجگە لە پەیەدە كورد له سوریا كۆكراوه نـین و حزبه‌كان لاوازن\nله‌چوارچێوه‌ی دیداری شامدا، زنجیره‌یه‌ك چاوپێكه‌وتن و دیداری سیاسی و مێژوویی سازكراوه، عه‌بدوره‌زاق كۆیی لێپرسراوی نوسینگه‌ی یه‌كێتی نیشتیمانیی كوردستان له‌دیمه‌شق. سه‌ربرده‌و مێژوویه‌كی گرنگی كوردو بزوتنه‌وه‌ی رزگاریخوازی گه‌لی كوردستان ده‌گێڕێته‌وه. وه‌ك پێكهێنانی هێزێك بۆ رۆژئاوای كوردستان له‌سه‌ره‌تای رووداوه‌كانی سوریاو هاوكاریكردنی په‌یه‌ده له‌لایه‌ن ئێران و دیمه‌شقه‌وه، له‌گه‌ڵ گه‌لێك رووداوی دیكه.\n*پێتوایه ئه‌و پیلانگێڕییه له‌سه‌ر ئۆجالان كرا له‌كوێوه سه‌رچاوه‌ی گرتبوو؟\nئه‌وه‌ی من بڕوام پێیه‌تی ئه‌وه‌یه كه موئامه‌ره‌كه (ماهر وڵات) بووه، ئه‌و كابرایه هه‌موو شتێكی ته‌رتیب كردبوو. ده‌مه‌وێ ئه‌و زانیارییه بڵێم كه كوڕێك هه‌بوو ناوی ماهر وڵات بوو، ئه‌وه ئه‌ندامێكی سه‌ركردایه‌تی په‌كه‌كه بوو، ماهر وڵات ماوه‌یه‌كی زۆر بوو ونبو، دیاره له قه‌ندیل بووه ئه‌گینا نازانم له كوێ بوو. دوای ماوه‌یه‌ك ده‌ركه‌وت نوێنه‌ریانه لە روسیا. 6 مانگ پێش عه‌بدوڵا ئۆجالان ماهر وڵات له‌وێ په‌یدا بوو، كه چوم له‌وێ ماهرم بینی چه‌ند جار ماهرم بینی. من له‌و ڕۆژه‌ی كه‌ده‌ڵێم ماهر هه‌تاكو ئه‌و ڕۆژه‌ی كه ده‌ڵێم ماهر له‌وێ بوه، نزیكه‌ی زیاتر له 20 ساڵ من له‌گه‌ڵ عه‌بدوڵا ئۆجالان په‌یوه‌ندیم هه‌بووه وێنه‌شمان به‌یه‌كه‌وه گرتوه هه‌رگیز وێنه‌یه‌ك بڵاونه‌كراته‌وه، دوایینجار كه‌من چوومه‌لای، ئه‌و ماهر وڵاته له‌وێ بوو. وێنه‌یه‌كی گرتین.\n*هی تۆو ئۆجالان؟\nبه‌ڵێ عه‌بدوڵا ئۆجالان. دوای ماوه‌یه‌كی كه‌م له‌ماوه‌ی 20 ڕۆژ تا مانگێك، مام جه‌لال ده‌چێته توركیا، له‌گه‌ڵ سه‌رۆك ئه‌ركاتی سوپای توركیا داده‌نیشێت باسی مه‌وزوعی په‌كه‌كه ده‌كه‌ن، ئه‌و به‌مامجه‌لال ده‌ڵێ ئێوه یارمه‌تی په‌كه‌كه ده‌ده‌ن!!\nپێش گرتنی عه‌بدوڵا ئۆجالان به‌چه‌ند مانگێك، مام جه‌لال وتی وتومه وا نییه په‌یوه‌ندیمان له‌گه‌ڵی هه‌ر نییه، وتی سه‌رۆك ئه‌ركان هه‌ر وایكرد وێنه‌كه‌ی تۆی ده‌رهێناو دای به‌من وتی ئه‌وه كێیه وتی وتومه ئه‌وه له مێژه له‌گه‌ڵ ئێمه نه‌ماوه ده‌رمانكردوه! ئه‌وه جاران له‌گه‌ڵ ئێمه بوو.\n*په‌كه‌كه ده‌یان زانی ئه‌و كاره ماهیر وڵاته؟\nله‌دواییدا زانیان، دوای ئه‌وه مام جه‌لال وتی ئاگات له‌خۆت بێت نه‌چیته توركیا، وتی ده‌تگرن زانیاریان له‌سه‌رت هه‌یه، مه‌له‌فت هه‌یه ده‌تگرن. له‌گه‌ڵ دانای ئه‌حمه‌د مه‌جید چوین به عه‌بدوڵلا ئۆجالانمان وت. وتمان حاڵ و مه‌سه‌له‌یه‌كی ئاوها هه‌یه، ئه‌و ماهیره ده‌ستی له‌گه‌ڵ تورك هه‌یه! وتی نا وا نییه، ماهیر پیاوی باشه. وتم كاكه ئه‌و وێنه‌ی من و تۆ گه‌یشتوه‌ته ئه‌وێ! چه‌ند ساڵ ئێمه وێنه به‌یه‌كه‌وه ده‌گرین قه‌ت وێنه نه‌گه‌شتوه‌ته ئه‌وێ، قه‌ناعه‌تی نه‌كرد. له‌و كاته‌وه ئیدی ماهیر ون بوو.\nبا ده‌ڵێن له روسیایه.\n*باره‌گای ئۆجالان دیاربوون له‌كوێیه؟\nباره‌گاكانی ئۆجالان هه‌موو له‌ده‌ره‌وه‌ی شار بوون، به‌ڵام خه‌ڵك ده‌یزانی.\n*چه‌نگیز چاندار ده‌ڵێت توركیا ده‌یزانی ئۆجالان له‌كوێ داده‌نیشێت؟\nمقه‌رێكیان هه‌بوو له غوته، ڕۆژێك له ئیسرائیله‌وه موشه‌كێكیان ئاراسته‌كرد، به‌ڵام به‌ری نه‌كه‌وت! ئیسرائیلیه‌كان له‌وه‌دا ده‌وریان هه‌بوو.\n*له‌دوای گرتنی ئۆجالان په‌یوه‌ندی نێوان سوریاو په‌كه‌كه به‌رده‌وام بوو؟\nده‌توانین بڵێن بۆماوه‌یه‌كی درێژ لێكدابڕان و پچڕا، به‌ڵام جۆرێك له په‌یوه‌ندی هه‌ر هه‌بوو.\n*په‌یوه‌ندی په‌كه‌كه‌و سوریا له‌گه‌ڵ رووداوه‌كاندا دروست بویه‌وه؟\nنازانم ساڵه‌كه‌م بیر نییه، به‌ڵام من سه‌ر له نوێ رۆشتم بۆ قه‌ندیل چوم بۆ بۆلای جه‌میل بایك، من بۆخۆم ماوه ماوه ده‌چمه‌وه كوردستان، سه‌رێكی جه‌میل بایك-م دا، له‌وێ دانیشتین جه‌میل وتی ده‌مانه‌وێت په‌یوه‌ندی له‌گه‌ڵ سوریا دروستكه‌ینه‌وه، منیش كه هاتمه‌وه ئێره پێم وتن.\n*ساڵی چه‌ند بوو؟\nساڵی 2012 بوو وابزانم. وه‌فد له قه‌ندیله‌وه هاته ئێره، یه‌كه‌م په‌یوه‌ندی نامه‌ی شه‌فه‌وی له جه‌میل بایكه‌وه من هێنام بۆ دیمه‌شق، دوای ئه‌وه كوڕێك هه‌یه ناوی ده‌لیله هات بۆ ئێره، كه هات بۆ ئێره له‌گه‌ڵ لیوا عه‌لی دانیشت وتی ئێمه به‌ته‌ماین په‌یوه‌ندی دروستبكه‌ینه‌وه له‌گه‌ڵ ئێوه‌و مه‌كته‌ب بكه‌ینه‌وه، هاتن و چۆنمان هه‌بێت، سوریه‌كان وتیان ئێمه هیچ لاریه‌كمان نییه، به‌ڵام باره‌گا یان نوسینگه‌یان نه‌كرده‌وه زیاتر گرنگیان به قامشلۆ دا.\n*باشه ئه‌وان سه‌ره‌تای ڕوداوه‌كانی سوریا، چۆن هاتنه‌وه ڕۆژئاواو ده‌سپێكی ئه‌وان دیاره له‌وێ شانه‌ی نوستویان هه‌بوو، كه قه‌یرانی سوریا ده‌ستی پێكرد، له قامیشلی خۆپیشاندان و شتی وا ده‌ستی پێكرد، مخابه‌راتی سوریا گه‌ڕا به‌دوای كادرانی په‌كه‌كه تا بیاندۆزێته‌وه، پێیان وتبوون ئێمه ده‌مانه‌وێت رێكه‌وتن بكه‌ین چه‌كتان ده‌ده‌ینێ ناوچه‌كه بپارێزن. واته وه‌ك چه‌كداری محه‌لی به‌كاریان بێنن. به‌ڵام دوایی بارودۆخه‌كه ته‌شه‌نه‌یكرد جه‌میل بایك په‌یوه‌ندیكردو خه‌به‌ری ناردو وتی ئێمه قه‌رزاری سوریاین، وتی ئێمه ده‌مانه‌وێت دیفاع له سوریا بكه‌ین شته‌كه‌ی گه‌وره كرد.\n*ناوچه‌ی خۆیان كۆنترۆڵ كرد پاش ئه‌و ڕوداوانه، دواتر ئه‌و په‌یوه‌ندیه به‌رده‌وام بوو؟\nپه‌یوه‌ندی هه‌ردو لایه‌ن به‌رده‌وامه ئێستاش.\n*ساڵه‌كانی تر ده‌هاتن؟\n5بۆ 6جار هاتوونه‌ته دیمه‌شق.\n*كه‌واته ئاگات له ورده‌كاریی كۆبونه‌وه‌و جموجۆڵیان هه‌یه؟\n*حكومه‌تی سوریا ئاماده‌یه چی بۆ ئه‌وان بكات؟ یان ئه‌وان ئاماده بوون چی بۆ سوریا بكه‌ن؟\nیه‌كه‌م، سوریه‌كان ره‌ئیان ئه‌وه بوو ده‌یانگوت ئێمه مه‌سه‌له‌ی كورد دوابخه‌ین بۆ دوای نه‌مانی شه‌ڕه‌كه. دووه‌م، هه‌ر وه‌فدێكی كوردی كه دێت پرۆژه‌یان نییه، هیچ پرۆژه‌یان پێ نییه. شتێك نییه پێشكه‌شی سوریای بكه‌ن. سێیه‌م، حكومه‌تی سوریاش پرۆژه‌ی نییه! بۆ چاره‌سه‌ری قه‌زیه‌ی كورد هیچ پرۆژه‌یه‌كیان پێ نییه. به‌رچاوڕون نین و پرۆژه‌یان نییه بۆ زانیاریت كورد له سوریا نازانێ چی ده‌وێت.\n*هۆكاره‌كه‌ی ئه‌وه‌یه كورد به‌شێك له داخوازیه‌كانی په‌یوه‌ندی به ئه‌جێندای ده‌ره‌كییه‌وه هه‌یه، یاخود كورد كۆكراوه نییه؟\nكورد له سوریا كۆكراوه نییه و حزبه كوردییه‌كان له‌وێ هه‌مووی لاوازن، ده‌مێنێته‌وه په‌یه‌ده كه به‌شێكه له په‌كه‌كه، بێگومان په‌كه‌كه له كۆنه‌وه په‌یوه‌ندیه‌كی باشی له گه‌ڵ سوریا هه‌بووه، زۆربه‌ی چه‌كداره‌كانی په‌كه‌كه له قه‌ندیل 50% تا 60 یان كوردی سوریان، حكومه‌تی سوریا بیری له‌مه كرده‌وه ئه‌م چه‌كداره سوریانه بێنه‌وه ئێره‌و دیفاع له‌ناوچه‌كه‌ی خۆیان بكه‌ن، سوریا چه‌كی دانێ و تۆپ و جبه‌خانه‌ی دانێ، سه‌ره‌تا هه‌موو شتێكی دانێ. من خۆم له‌وێ دانیشتوم ئێمه كه قه‌زیه‌ی شنگال بوو 3/8/2014 كۆمه‌ڵێك پێشمه‌رگه‌ی ئێمه له شاخه‌كانی ئه‌وێ عاسی ببون، پارتیش ڕێگای نه‌ده‌دا یارمه‌تیان بۆ بڕوات، هێرۆخان ته‌له‌فۆنی بۆمن كرد، وتی به‌ڵكو تۆ له سوریاوه یارمه‌تیان بۆ بنێریت، ئه‌م هه‌ڵۆ پێنجوێنیه په‌یوه‌ندی پێوه‌كردم، وتی ئێمه پێویستمان به جلوبه‌رگه، پێویستیشمان به هه‌ندێك گوله ئاربیجی و شتی وا هه‌یه، منیش به سوریه‌كانم گوت و سوریه‌كان وتیان ئێمه ئاماده‌ین. نزیكه‌ی 500 به‌دله‌و پوتی عه‌سكه‌ری و جه‌مه‌دانێ و ئه‌مانه‌مان هه‌مووكڕی، به فرۆكه‌یه‌كی تایبه‌ت كه حكومه‌تی سوریا داینێ، بردمان بۆ قامیشلۆ. لێره‌شه‌وه لیوا عه‌لی په‌یوه‌ندی كرد مه‌به‌ستم عه‌لی مه‌ملوكه په‌یوه‌ندی كرد له‌گه‌ڵ به‌رپرسی عه‌سكه‌ریه‌كه‌ی ئه‌وێیان، نازانم كێ بوو، لیوایه‌ك بوو. وتی جه‌ماعه‌تی یه‌كێتی دێن پێویستیان به گوله ئاربیجی و شتی وا هه‌یه چه‌ندتان هه‌یه بیانده‌نێ. ئه‌وه به په‌یوه‌ندی شته‌كانمان ئاماده‌كرد. چوین بۆ قامیشلۆ كه چوین هه‌ڵۆ پێنجوێنی هات و كورێكی كه‌ی له‌گه‌ڵ بوو ئه‌فسه‌ر بوو، دوو سێ ئۆتۆمبیل هاتن له ئوتێلێك دابه‌زین، مخابه‌راتی سوریا هاته ئه‌وێ، كابرایه‌ك بوو عه‌مید محه‌مه‌د زابتێكیشیان له‌گه‌ڵ بوو، كابرایه‌كی دیكه‌یان له‌گه‌ڵ بوو پێیان ده‌گوت حاجی ئاده‌م پێموایه ، یان ئێرانیی بوو، یان حزبوڵلا بوو. عه‌ره‌بی قسه‌ی ده‌كرد كوڕێكی گه‌نج بوو. ئه‌و براده‌ره‌ی ئێمه مه‌حزه‌ره‌كه‌ی نوسی، كه هاته سه‌ر كابرا وتمان بنوسین كێ تۆ؟ وتم هیچ وتمان بنوسین حیزبوڵلا وتی نا نه‌نوسی ئه‌وه به‌س بنوسه حاجی ئاده‌م.\nبێگومان بێگومان داواكاریه‌كانی یه‌كێتی زیادیكردبوو چونكه شتی تریشیان داوا كردبوو. عه‌میده‌كه دانیشت بوو وتی هه‌موو شته‌كان ئاماده‌یه ئێمه فه‌رمانمان بۆ هاتوه ئه‌مڕۆ سبه‌ینێ هه‌موو شته‌كان ئاماده ده‌بێت وبیبه‌ن. له كۆبونه‌وه‌كه هاتینه ده‌ره‌وه هه‌ڵۆ پێنجوێنی هه‌مان ڕۆژ وتی من به‌یانی زوو ده‌گه‌ڕێمه‌وه. منیش وتم كه‌وابێت منیش ئه‌مڕۆ ئه‌گه‌ڕێمه‌وه دیمه‌شق فرۆكه‌یه‌ك هه‌بوو كات ژمێر دووی شه‌و له قامشلی عومه‌ر ئۆسێش له‌وێ بوو له‌گه‌ڵمان هاته‌وه. كه من له كۆبونه‌وه‌كه هاتمه ده‌ره‌وه به هه‌ڵۆم وت وتم كاكه ئه‌و شتانه‌ی من هێناومه ئه‌وه جلوبه‌رگه بیان به، به‌ڵام به‌ته‌مای یه‌ك فیشه‌ك مه‌به له سورییه‌كان، وتی بۆ نایده‌ن وتم ئه‌م كابرایه نایدا مه‌به‌ستم كابرای ئێرانی بوو. به‌كورتی ئێرانیه‌كان نه‌یانهێشت.\nبۆ زانیاریت من له‌و كۆبونه‌وه كه دانیشتوین په‌یوه‌ندیه‌ك بۆ ئه‌و عه‌مید محه‌مه‌ده هات دیاره په‌كه‌كه داوای دوو ده‌بابه‌یان كردبوو، فه‌رمانی له‌دیمه‌شقه‌وه بۆ هات وتی دوو ده‌بابه‌كه‌یان بده‌نێ. دوو ده‌بابه‌كه‌یان دانێ. ئێمه له كۆبونه‌وه‌كه چوینه ده‌ره‌وه من و هه‌ڵۆ پێنجوینی و جه‌ماعه‌ت وتمان با بچین سه‌ردانێكی مقه‌ری قیاده‌یان بكه‌ین مه‌به‌ستم سه‌ركردایه‌تی په‌یه‌ده‌بوو. مقه‌ری قیاده‌یان له عاموده‌بوو. ئه‌وكاته ئه‌و ئه‌كره‌م حه‌سۆ به‌رپرس بوو ئه‌و عومه‌ر عه‌بدوالكه‌ریمه‌ش به‌ر پرسی په‌یوه‌ندی بوو، ساڵح گه‌دۆ وه‌زیری ده‌ره‌وه بوو كابرایه‌كی مه‌سیحیش له‌گه‌ڵیان دانیشت بوو. كه‌وتینه قسه ئه‌و عه‌مه‌ر عه‌بدولكه‌ریمه هێرشی كرده سه‌ر حكومه‌تی سوریا، ده‌یگوت ئه‌و حوكمه‌ته فاشیله‌و ئه‌و حكومه‌ته وایه‌و وایه..تد وتم كاكه تۆ چی ده‌ڵێت؟ تۆ شه‌رم ناكه‌ی ئه‌و قسانه ده‌كه‌یت؟ وتی بۆ شه‌رم ده‌كه‌م؟ وتم بابه حكومه‌تی سوریا دوو كات ژمێر پێش ئێستا دوو ده‌بابه‌ی به‌ئێوه داوه! وتی نه‌خێر كڕیومانه لێیان!! وتم چی؟ ئه‌كره‌م حه‌سۆ وتی پێی وت بێده‌نگ به. ئه‌كره‌م حه‌سۆ زۆر عاقڵه.\nنامانەوێ ببینە بەشێك لە ململانێی هێزە ئیقلیمی و نێودەوڵەتییەكان


كانتۆنی جزیره: گفتوگۆ له‌گه‌ڵ حكومه‌تی ناوه‌ند کارێکی ئەستەم نییە\n2018-06-28 [12:26 PM]\nسەرۆکی وەزیرانی کانتۆنی جزیرە وتی، هیچ هێزێک ناتوانێت هێزی ئێمە و خەڵکی ئێمە لە سووریا لەبەرچاو نەگرێت، وتیشی، ئەگەر لەلایەن حکوومەتەوە ئیرادەیێک بۆ گفتوگۆکردن بوونی هەبێت، گفتوگۆ کارێکی ئەستەم نییە و دەتوانین بۆ دەستەبەر بوونی مافی خەڵکی سووریا دانووستان بکەین.\nعەبدولکەریم سارۆخان سەرۆکی وەزیرانی کانتۆنی جزیرە رایگه‌یاند، ئێمە خۆمان بۆ ڕۆژانی پاش شەڕ ئامادە دەکەین و کەس ناتوانێت هێزی ئێمە لە سووریا لەبەرچاو نەگرێت. وتیشی، خەڵکی ئێمە خۆیان لەشەڕی حه‌وت ساڵەی سووریا و شەڕی تیرۆریزم و کاروباری یارمەتی گەیاندن بە ئەتنیکەکانی دیکەی سووریا سه‌لماند، بۆیە شایانی هەموو چەشنە ڕێزێكن.\nسارۆخان ئاماژه‌ی به‌وه كرد، ئێمە بەشێکی هەمیشەیی سووریاین و لە داهاتووی سووریا ڕۆڵ دەگێڕین و بە هاوکاریی گرووپەکانی دیکەی سووریا، ئه‌و وڵاته بنیات سه‌ر له‌نوێ ده‌نێینه‌وه.\nئەو بەرپرسە باڵایه‌ی کورد ئه‌وه‌ی روون كرده‌وه، دەرگای سیاسەتی ئێمە لەڕووی هیچ شتێکدا نەبەسراوە و ئەگەر پێویست بێت بۆ داهاتووی سووریا لەگەڵ هەموو لایەنەکان لەوان دەوڵەتی ناوەندیی سووریا لەسەر مافی خەڵکەکەمان گفتوگۆ دەکەین.\nباسی له‌وه‌ش كرد، ئەگەر لەلایەن حکوومەتەوە ئیرادەیێک بۆ گفتوگۆکردن بوونی هەبێت، گفتوگۆ کارێکی ئەستەم نییە و دەتوانین بۆ دەستەبەر بوونی مافی خەڵکی سووریا دانووستان بکەین.\nئەم هەواڵە 3166جار خوێندراوەتەوە


ANF | 'گەریلاکانی یەژاستار پێشەنگایەتی بەرخۆدان دەکەن'\nگولان ئاڤاشین فەرماندە لەنێو ریزەکانی یەژاستار باسی بەرخۆدانی لە هەرێمی ئاڤاشین کرد کە نزیکەی ٢ مانگە بەردەوامە و رایگەیاند، هەنگاوی هەڵۆکانی زاگرۆس بە رۆحی فیدایی گەریلا سەردەکەوێت.\nپێنجشه‌ممه, 17 Jun 2021, 09:50\nگولان ئاڤاشین فەرماندە لەنێو ریزەکانی یەژاستار رایگەیاند، ئۆپەراسیۆنەکان ئاسایی نین و وتی، "ئێمە ئێستا لە ئاڤاشین لەنێو سەنگەرەکانداین. ئەم شەڕەی لێرە بەردەوامە بۆ ئێمە دۆخێکی نوێ نییە. لە مێژووی تێکۆشانی ئێمەدا زۆر ئۆپەراسیۆن و شەڕ روویانداوە. لەەدژی ئۆپەراسیۆنەکان هەموو کاتێک رۆحی ئاپۆیی بەرخۆدانی پیشانداوە و گورزی گەورەی لە سوپای داگیرکەری تورکداوە."\nگولان ئاڤاشین لەبارەی ئۆپەراسیۆنی ٢٣ی نیسان لە ژێر ناوی 'پەنجە – یڵدرم' وتی، " لەم شەرەکەدا تاکتیکی ئەڵمانیەکان لە جەنگی دووەمی جیهاندا بەکاردەهێنن. بە لێدانی لەناکاودا لە هێڵی پێشەوەدا دەیانەوێت هێڵی پاراستن بشکێنن. بۆیەش بە هەلیکۆپتەرەی سکۆرسکی و کۆبرا و فرۆکە هێرش دەکەن. بەڵام هێزی گەریلا لەبەرانبەر ئەو زۆرە. هەر لەسەرەتای ئۆپەراسیۆنەداکا هەڤاڵانمان گورزی گەورەیان لە دوژمندا. ئەو رۆحەی لەگەل فەلسەفەی ریبەر ئاپۆدابێت، رۆحێکی فیداییە. لە مامرەشۆ، مەرڤانۆس، مەتینا و زاپ بە رۆحی زیلان تێکۆشان ئەنجام دەدرێت."\n'سەربازانی تورک لە دۆخێکی تراژیدیدان'\nسەربازە تورکەکان لە دۆخێکی تراژیدیدا دەژین. کاتێک یەک گەڵا دەجووڵێتەوە، یەکسەر بە ئۆبۆس و هاوەن دەوروبەری خۆیان بۆردومان دەکەن، تەقە دەکەن. وەک ئەوەی دار و بەردی کوردستان بووەتە گەریلا و هێرش دەکەنە سەر سەربازانی تورک. دۆخیان بە ڕاستی تراژیدیە. حکومەتی ئێستاش تورک نە تەنها چیاکانی کوردستان بۆردومان دەکات، بەڵکو لە هەموو جێگەیەک بەم شێوەیەیە. لەبەرچاویان هەر کچێکی کورد وەک بۆمبێکی زیندووە، هەر گەنجێکی کورد وەک میلیتانێکە و لەدژی ئەوان شەڕ دەکات. بۆیەش سوپای تورک بووەتە سوپایەکی شیزۆفرەن.\n'گەریلاکانی یەژاستار پێشەنگایەتی ئەم شەڕە دەکەن'\nحکومەتەکانی پێشووتریش تاقیان کردەوە و بە هەمان رێ و رێباز هێرشیان کردە سەر گەریلا. بەڵام هیچیان سەرنەکەوتن، نەیانتوانی ئەنجام بەدەستبهێنن. ئێمە وەک گەریلا لە هەرێمەکانی پاراستنی میدیا بەرخۆدان دەکەین، نەک تەنها بەرخۆدان دەکەین، بەڵکو هێرشیش دەکەین. لە هەموو ساتێکدا ئێمە لێیان دەدەین و ئێمە ئەوان پەشیمان دەکەینەوە کە هاتوونەتە ئێرە. مرۆڤ بە تەنها بە پاراستنی خاکەکەی دەتوانێت ژیانی خۆی واتادار بکات. ئێمە بە دڵسۆزی لەگەڵ خاکەکەمان گورزی گەورە لە دوژمن دەدەین. ئەو هێزانەی کە هەوڵ دەدەن هێڵی رێبەرتی و تێکۆشانمان لەناو ببەن، پێویستە باش بزانن، یان سەردەکەوین یان سەردەکەوین. ئێمە وەک گەریلاکانی یەژاستار پێشەنگایەتی ئەم شەڕە دەکەین و رێگە نادەین سوپای تورک و چەتەکانی لە سەر ئەم خاکە بە ئاسانی هەناسە هەڵمژن. ئێمە بە عەقڵیەتی ژن بەشداری لە شەڕدا دەکەین."


ناوی من عەبدڵایە، من فەلەستینیم لە ئوردون دەژیم. خێزانەکەم یەکێکە لە خێزانە پێشەنگەکانی کامپی پەنابەران لە عەممان باوکم یەکێکه له سه ر ئه وه ی که سه ره کانی فه ستین ده زانرێت یەکێک لە سەرکردە دەمارگیرەکانی کۆمەڵگەکەمان. من بۆیه ڕقم لە جوولەکە و مەسیحیەکانه چون وا گەورە بووم وئەوان خاکەکەمیان گرتووە و من بووم به پەنابەرێک.\nڕۆژێک لە پەڕەی فەیسبووکم دەسوڕێتەوە، یەکێک لە هاوڕێکانمم بینی کە دەنوسێت و هێرش دەکاتە سەر چەند نووسینێک دەربارەی خەونەکانی عیسای مەسیح من دوای گفتوگۆکە کەوتم، سەرم سوڕما بەوەی کە مەسیحیەکە دەیگووت و ئەو سەلماندنەی کە لە قورئان و فەرموودەدا هاوبەشی کردووە، بەڵام من تووشی کێشە بووم و هەستم بە پێویستی وەڵامدانەوەی کرد. من هەندێک کاتم لە خوێندن بەسەربرد بۆ دۆزینەوەی وەڵامەکان.\nپاشان خەونێکم بینی کە لە بینایەکدا دەخوێنم، کاتێک بیناکە دەستی کرد بە لەرزین و دەڕۆیشت، کە لەناکاو لە پەنجەرەکەوە پیاوێکم بینی کە قژی قاوەیی بوو ئاسمان زۆر درەوشاوە بوو و دەستی درێژ کردەوە و گوتی: لەگەڵم ببە. من ئاگام لە تۆیە قۆڵم بەرەو لای درێژ کردەوە، لە پەنجەرەکە کشابوومەوە، هەستم کرد کە دەڕۆم، هەرچەندە پڕ لە ئارامی و ئاسوودەیی بووم، هەروەک لە ئامادە بوونی ئەودا بووم. لەسەر کێڵگەیەکی سەوز نیشتمەوە، من هەرگیز شتێکی لەو شێوەیەم نەبینیوە.\nدەمویست لێی بپرسم: تۆ کێیت؟! من بە ئامادەبوونی ئەو هەستم بە ئاشتی و خۆشی و بەختەوەری و هیوا و خۆشەویستی کرد. هەستم کرد دەمەوێت هەموو کات لەگەڵی بمێنمەوە. نامەوێت بگەڕێمەوە\nلە کۆتاییدا، بوێریم وەرگرت و لێم پرسی: تۆ کێیت؟! ئەو وتی: من ڕێگەو ڕێبازی ڕاست و دروست و ژیانم. من ڕاستەوخۆ تێگەیشتم کە ئەو کێیە، عیسا مەسیح. دەمەوێت زیاتر دەربارەی تۆ بزانم، پاشان کتێبێکی پێدام. من سەیری ئەوەم کرد کە ببینم ئەوە چ کتێبێکە، ئینجیل بوو و داوای لێکردم بیخوێنمەوە.\nمن باوەڕم بەعیسا مەسیح هەیە، من هێشتا لە گەشتێکدام بۆ ئەوەی زیاتر بیناسم. من لە نوێژەکانتان بهێڵنەوە، ناتوانم باوەڕە نوێکەم لەگەڵ هیچ کەسێک لێرە هاوبەش بکەم، لەوانەیە ژیانم لە دەست بدەم. من سوپاسگوزارم بۆ وێب سایتەکەتان کە چاوەکانمی کردەوە و پاڵی پێوەناوم بۆ خوێندن و زانیاری زیاتر.\nJane Doe دەڵێت:\nئایار 5, 2021 له 1:12 pm\nPraying 🙏🏻Stay strong! Thank you so much for sharing✝❤Do you know the Our Father? It is a very nice prayer.\nPrevious ئەمڕۆ الله لە ڕێگەی خەون و خەیاڵەوە لەگەڵمان دەدوێ\nNext بێ هاوتا بوونی کتێبی پیرۆز


نوێژكردن لە کڵێسای مار بەهنام و سارا لە شارۆچکەی قەرەقۆش لە پارێزگای نەینەوا، دوای ئەوەی لە ئەیلولی 2019 دووبارە کرایەوە. [وێنەکە لە تۆڕە کۆمەڵایەتییەکان بڵاوکراوەتەوە]\nدەیان خێزانی مەسیحی گەڕاونەتەوە ماڵەکانیان لە پارێزگای نەینەوا دوای ساڵانێک لە ئاوارەکردنیان لەلایەن "دەوڵەتی ئیسلامی" (داعش)ه‌وه، پارێزگاری نەینەوا نەجم جبوری یەکشەممە (13 ئەیلول) رایگه‌یاند.\nجبوری بە رۆژنامەی سەباحی وت دوای چوارساڵ لە ئاوارەیی لە هەرێمە کوردییەكه، 180 خێزان گەڕاونەتەوە ناوچەكانی دەشتی نەینەوا، لەمیانەی باشتربوونی باری ئه‌منی و خزمەتگوزارییە گشتییەکاندا.\nجبوری وتی کڵێسای مار چامونی لە شارۆچکەی ئاسوریی به‌رته‌له، له خۆرهەڵاتی موسڵ، نۆژەنکرایەوە و دەرگاکانی بەڕووی باواڕداراندا کرایەوە دوای چوار ساڵ لە وێرانبوونی بەدەستی داعش.\nکڵێساکانی تر، له‌نێویاندا کڵێسای پاکژی گەورە، مار بەهنام و سارا، مار یۆحەنا (سێنت جۆن) و مار زینا، لە ساڵی رابردوودا نۆژەنکراونەتەوە.\nوەزیری کۆچ و کۆچبەرانی عێراق، ئیڤان فایەق جەبرۆ، لەگەڵ ئەو خێزانە مەسیحیانەی گەڕاونەتەوە شارۆچکەی بەتنایە لە دەشتی نەینەوا کۆدەبێتەوە، له 9 ئەیلول. [خاوەنی وێنە: وەزارەتی کۆچ و کۆچبەران]\nوەک گروپە نەتەوەییەکانی دیکە لە نەینەوا، بە خەمڵێنراوی 138,000 مەسیحی کە لە شاری موسڵ و دەشتی نەینەوا دەژیان، ماڵەکانیان بەجێهێشت دوای ئەوەی داعش لە ناوەڕاستی 2014 ده‌ستیگرت به‌سه‌ر خاکێکی زۆردا له عێراق.\nگەڕانەوەی خۆبه‌خشانه روو لەزیادبوونە\nسەرۆکی رێکخراوی باخدیدا بۆ گەشەپێدانی گەنجان، چالاکوانی مەسیحی رامی حەنا کەرومی، وتی "بەرەوپێشچوونێکی بەرچاو" هەیە لە گەڕانەوەی مەسیحییە ئاوارەکاندا بۆ ناوچەکانی خۆیان لە پارێزگای نەینەوا.\nبە دیارونای وت حکومەتی خۆجێیی رایگەیاند کە کاردەکات بۆ دابینکردنی ژینگەیەکی سەلامەت بۆ هەموو ئەو ئاوارە ناوخۆییانەی دەگەڕێنەوە، لەنێویاندا مەسیحییەکان و ئاماژەیکرد بۆ ئه‌وه‌ی بەرەوپێشچوونی ئەمنیەت لە پارێزگاکە "هانی خێزانی زۆرتر دەدات بگەڕێنەوە".\nوتی جێگیركردنی هێزە ئەمنییه‌كان، کە ئەمنیەتی شارەکانی پارێزگاکە دەپارێزن، ئەو ترسانەی رەواندۆتەوە کە دەکرێت ئاوارە ناوخۆییەکان هەیانبێت دەربارەی دۆخی ئەمنی و ئەو مەترسیانەی لەلایەن داعشەوە هاتبوونە ئاراوە.\nکەرومی وتی ژمارەی مەسیحییه گه‌ڕاوه‌كان بەردەوام لە بەرزبوونەوەدایە و ئاماژەیکرد بۆ ئەوه‌ی نزیکەی 5,000 خێزان لە سێ ساڵی رابردوودا لە هەرێمە کوردییەکەوە گەڕاونەتەوە قەرەقۆش.\nقەرەقۆش، شارۆچکەکەی کەرومی، یەکێک لە کۆنترین و گەورەترین شارۆچکە مەسیحییەکانه لە عێراق، کە شوێنی نزیکەی 80,000 کەس بوو پێش داگیرکارییەکەی داعش.\nوتی هەوڵەکانی حکومەتی فیدڕاڵی و خۆجێیی بۆ بونیادنانەوەی ژێرخانی ئابوری و خستنه‌وه‌گه‌ڕی خزمەتگوزارییە گشتییەکان هاوكاربوون له گەڕانەوەی خۆبه‌خشانه‌ی ئاوا‌ره‌كاندا.\nهەڵمەتەکانی رێکخراو و کڵێسا ناوخۆییەکانیش بۆ نۆژەنکردنەوەی ماڵەکان پشتیوانییان له هه‌وڵه‌كانی گەڕانەوەی خێزانە ئاوارەکان كردووه.\nکەرومی وتی: "نزیکەی لەسەدا 95 خانووەکانی قەرەقۆش دروستکراونەتەوە بۆئەوەی هانی خەڵکەکە بدەن بگەڕێنەوە و كۆتایی به ئاوارەیی بهێنرێت."


فۆڕمی تۆمارکردنی بابەت | وێنەگرێکی کوردی خەڵکی بانە وەک وێنەگری نموونەیی هەڵبژێردرا\n"ئیبڕاهیم عەلی‌پوور" وێنەگری کورد خەڵکی بانە، لە 04-06-2015 لە یەکەمین فێستیڤاڵی وێنەی تەندروستی لە ئێران و سێهەمین فێستڤاڵی وێنەی "قاب‌های بێهشتی" بەشی هاووڵاتیی، وەک وێنەگری نموونەی ئەو فێستیڤاڵە هەڵبژێردرا. عەلی‌پوور، ساڵی رابردووش خەڵاتی باشترین وێنەی فێستیڤاڵی "پێرسپێکتیو"ی هێندوستانی بە دەست هێنا. ناوبراو هەر لە فێستیڤاڵی پێرسپێکتیودا، بە وێنەیەک لە ژێر ناوی "ئومید" (The hope) خەڵاتی یەکەمی باشترین وێنەی "نۆئاوەرانە"ی ئەو فێستیڤاڵەی بە دەست هێنا و وەک وێنەگری "ئاوانگارد" ناسێندرا. هەروەها، ناوبراو لەو فێستیڤاڵەدا بە وێنەیەک لەژێر ناوی "خودا نزیکە" (Near the God)، لەلایەن رێکخراوی جیهانی وێنەگرانەوە خەڵات کرا. ئەو هونەرمەندەی خەڵکی بانە ساڵی 2014ی زایینی لە نۆهەمین فێستیڤاڵی نێودەوڵەتی کە لە وڵاتی هۆلەند بەڕێوەچوو، وەک یەکەم وێنەگری فێستیڤاڵەکە هەڵبژێردرا. ئیبراهیم عەلی‌پوور خەڵکی شاری بانەی کوردستانی رۆژهەڵات و ئەندامی ئەنجوومەنی نێودەوڵەتیی وێنەگرانە. ناوبراو هەتا ئێستا چەندین پیشانگای تاکەکەسی و زیاتر لە 15 پیشانگای گرووپی لە شارە جیاوازەکانی ئێراندا بەڕێوە بردووە.


بڕوا لە رێگای زەبروزەنگەوە - قەڵەم\nبەلام ئەوەی کە دەسەڵاتی دینی چۆن و چلۆن خۆی بە تاقە خوێندنەوەی راستەقینە لە یەک دین دەزانێ، جێگای پرسیاری گەورەیە. چونکە ئەو بەڵگە و ئارگیومێنتانەی دەیهێنێتەوە، دەکرێ بە ئاسانی ببنە جێگای پرسیار و گفتوگۆ و رەخنە.\n"جان لاک" فیلسووفی ئینگلیزی، کە لایەنگری ئازادیی دین لە کۆمەڵگادا بوو، پێی وابوو هەڵەیەکی گەورەیە دەسەڵاتدار بیەوێ دیاریکەری جۆری بڕوا و بۆچوونی خەڵک بێت. ئەویش نەک تەنیا لەبەرئەوەی کە لە رێگای ئیجبار و زەبروزەنگەوە بڕوا چێ ناکرێ، بەڵکو بەو هۆکارەیش کە هیچ گارانتییەک نیە بۆ ئەوەی پیشانی بدا دەسەڵاتدار خۆی خاوەنی راستەقینەترین بڕوا و بیروباوەڕە.\n١٠ ئۆکتۆبەری ٢٠١٥


MONDAY, 19 AUGUST 2019 - 14:21\nبەشی سووریا- عایشە ئەفەندی دەڵێت لە باری هزر و ئایدۆلۆژییەوە جیاوازیی زۆرمان لەگەڵ ئەمەریکا هەیە بەڵام لەبەر بەرژەوەندیی خەڵکەکەمان پێوەندیمان لەگەڵ ئەمەریکا هەیە و ئەمەش نەشەرمی دەوێت نە هەڵەیشە.\nکوردپرێس، باکووری سووریا دۆخێکی ئاڵۆز تێدەپەڕێنێت و ئەگەر پشتگیری لە کورد نەکرێت نەک هەر تورکیا بەڵکوو چەندین ئەکتەری دیکە هەوڵ دەدەن شوێنی ئەمەریکا پڕ بکەنەوە. لەلایێکی دیکەوە تورکیا هاوپەیمانی کۆنی ئەمەریکا و ناتۆیە و دژ بە کوردەکانە هەرچەندە کورد هۆکاری سەرەکیی مانەوەی ئەمەریکا لە سووریایە. ئەمەریکا هەوڵ ئەدات هاوسەنگی لە نێوان دوو هاوپەیمانەکەی خۆی دروست بکات. ڕەهەندەکانی دۆزی باکووری سووریا تەنها بۆ کورد و تورکیا ناگەڕێتەوە و ئەمەریکا نایهەوێت ناوچەکە بۆ ڕووسیا چۆڵ بکات و بوونی کۆماری ئیسلامیی ئێرانیش بە هەڕەشەیێک بۆ سەر ئیسرائیل دەزانێت بۆیە بەنیازە لەنێوان تورکیا و کوردەکاندا نێوەندگیری بکات تاکوو بتوانێت سیاسەتەکانی خۆی کە ڕووبەڕووبوونەوەی ئێران و ڕووسیایە بەروپێش ببات. هەر بەم مەبەستەش ئاژانسی کوردپرێس گفتوگۆیێکی لەگەڵ عایشە ئەفەندی هاوسەرۆکی پێشووی بزووتنەوەی کۆمەڵگای دیموکراتیکی باکووری سووریا (تەڤدەم) و هاوسەری ساڵح موسلیم یەکێک لەبەرپرسانی باڵای ئەم ناوچەیە ئەنجام داوە.\nکوردپرێس: خوێندنەوەی ئێوە بۆ هەڕشەکانی تورکیا دژ بە باکووری سووریا چییە؟\nعایشە ئەفەدی: لە ئێستادا ئەمەریکا و تورکیا لەبارەی باکووری سووریا خەریکی دانوستاندنن و وای بۆ دەچین کە تورکیا دەیهەوێت بێتە باکووری سووریا. بەڵام مەسەلە ئەمەیە کە تورکیا ناتوانێت بێتە باکووری سووریا چوونکە دۆخەکە وەکوو ئەوەی عەفرین نییە. لەنێوان ئێمە و تورکیا پێوەندییێک نییە بەڵکوو ئەمەریکا بیروڕاکان دەگوازێتەوە و ئێمەش خواستی خۆمان بە ئەمەریکا ڕاگەیاندووە.\nکوردپرێس: ئایا ئێوە قووڵاییی 32 کیلۆمەتر قبووڵ دەکەن؟\nعایشە ئەفەندی: تورکیا ئیدیعا دەکات کە دەیهەوێت بێتە قووڵایی 32 کیلۆمەتریی ناوخاکی سووریا کە ئێمە هیچ کات قبووڵی ناکەین و ئامادەی ڕووبەڕوو بوونەوەین. هەڕشەکان ڕووبەڕوومان بوونەتەوە و ئێمەیش ئامادەکاریی پێویسامان کردووە.\nکوردپرێس: لەم نێوانەدا ئەمەریکا چ دەورێک دەبینێت؟\nعایشە ئەفەندی: ئێمە پشتمان بەکەس نەبەستووە و کەسیش بە پاڵپشتیکەری خۆمان نازانین. پێوەندیی ئێمە و ئەمەریکا لەبواری سەربازی و لەڕووی بەژەوەندییەوەیە و تەنانەت "سەرۆک ئاپۆ" (عەبدوڵڵا ئۆجەلان)یش ئەو هاوکارییەی قبووڵ کردووە. ئێمە و خەڵک پشتمان بەکەس نەبەستووە و پێکەوە دۆخەکە تێدەپەڕێنین.\nکوردپرێس: هێشتا کەس ئاگای لە چۆنییەتیی دامەزرانی ناوچەی ئارام نییە، ئێوە زیاتر بۆ ئێمەی شی دەکەن؟\nعایشە ئەفەندی: ئەو ناوچەیە باسی لێوە دەکرێت وەکوو ناوچەی ئارام نییە بەڵکوو زیاتر وەکوو ڕێڕەوێکە. بڕیار وایە هێزەکانی پاراستنی گەل لەوێ نەبن بەڵکوو تەنها هێزی ئاسایش و خەڵک جێگیر بکرێن. ئێمە ئەمەمان بە ئەمەریکا وتووە و جگە لەمەوەش قبووڵ ناکەین.\nکوردپرێس: ئایا ئەگەری هێرشی تورکیا هەیە؟\nعایشە ئەفەندی: هەموو ڕووداوێک چاوەڕوان دەکرێت. خەڵک لەوە دەترسن ڕووداوەکەی عەفرین دووپات بێتەوە. داعش لە کۆبانی شکستی هێنا و دۆخی کۆبانی وەکوو عەفرین نییە. ڕووسیا بەڵێنی دابووە عەفرین بپارێزێت بەڵام بەڵێنەکەی شکاند و ئەمەش بۆ ڕووسیا شتێکی نوێ نییە. ئێستاش ئەمەریکا خەریکی دانووستان لەگەڵ تورکیایە، ئەمە بەمانای متمانە و پشتبەستنی ئێمە نییە، ئێمە بە گۆێرەی جەوهەری بەرخۆدانی خۆمان کار دەکەین و هەر بەو چەشنە شکستمان بە داعش هێنا ڕووبەڕووی کەسانی دیکەش دەبینەوە.\nکوردپرێس: ئێوە و ئەمەریکا بارها ڕاتانگەیاندووە تەنها لە بواری شەڕی داعشدا هاوکاری یەکتر دەکەن، مانای ئەمە چییە؟\nعایشە ئەفەندی: هێشتا پرسی داعش کۆتایی نەهاتووە و بە پێچەوانەوە هەموو ڕۆژێک ئەم گرووپە خۆی ڕێکدەخات و لە شوێنە جیاجیاکاندا هەیە. ئەمەریکا لە بواری سەربازییەوە هاوکاری کورد دەکات دژ بە داعش و ئەمەشی قبووڵ کردووە هاوکارێکی باشتر لە کوردی نییە. جوونکە ئەوەی شەڕی وشکێنی دەکات کوردەکانن. کورد خەیانەت نازانێت. کورد جیهانی لەبەرامبەر هێرشی داعش پاراست بۆیە باشترین هاوبەشی ئەمەریکا کوردە.\nکوردپرێس: هەڕشەکانی تورکیا تا چ ئاستێک بە جیددی دەزانن؟\nعایشە ئەفەندی: ئێمە هەمیشە هەڕشەکان بە ڕاست دەزانین. پاش شکستی ئەم دواییەی ئەردۆغان و دوور بوونەوەی کەسە بەناوبانگەکان لەحزبەکەی دونیا هەموو بۆ تورکیا دەڕوانێت. زۆرینەی ئاژانسەکان پێوەندیی نێوان تورکیا و داعش ڕەت ناکەنەوە. تورکیا دەیهەوێت دۆخەکە بۆ بەرژەوەندیی خۆی بگەڕێنێتەوە و هەموو هەوڵێکی بۆ دەدات. بەڵام دۆخەکە گۆڕاوە ئەم دۆخە لە بەرژەوەندیی کورددایە و لەباری سیاسی و دیپلۆماسی و سەربازییەوە کورد وەکوو ڕابردوو نییە چوونکە ئێمە بڕیاری بەرخوەدانمان داوە و میلەتێک دڵگەرمین.


” سەردەمانێک کەسمان لایەنگری بەیەکەوە کارکردن لە نێو حیزبدا نەبووین، بۆچی؟ ” محەممەد سلێمانی . بەشی دووهەم – Giareng\n” سەردەمانێک کەسمان لایەنگری بەیەکەوە کارکردن لە نێو حیزبدا نەبووین، بۆچی؟ ” محەممەد سلێمانی . بەشی دووهەم\nلە 19 کانونی دووهەم , 2015\nلێرەدا پێویستە ئەو مەسەلەیەش بیربخرێتەوە کە دەستەیەکی زۆر پچووک، سەردەمێک بازاڕێکی زۆر گەرمیان وەڕیخستبوو کە گوایە حیزبی دێمۆکڕات لە ڕێبازی ئەسڵی خۆی لایداوە و لە بارەی مەسەلەی نەتەوایەتیشەوە بەرەو ناشێلگیربوون هەنگاوی بەرەودواوە هاویشتووە یان لە رووی پێک هاتەی کۆمەڵایەتیەوە هەژاری سیاسی بەحیزبەوە دیارە. ئەگەر بێت لەسەر ئەو بنەمایە و ئەو فیکرە یەکبگرینەوە، بێگوومان زۆر نابات، قەیرانەکان سەرهەڵدەدەنەوە. بەرویەکیتریشدا دەبێت چ هۆکارێک هانی زمان” فەلسەفیانی” دابێت، هۆگری یەکبوونەوە لە گەڵ ئەو پێک هاتە نەخوێندەواری نێو حیزبی دێمۆکراتی کوردستان ئێران بن. قسەی جوان و حیسابی بێگوومان هەموو کەس پێی دەوێرێت و لە کاتی روماڵکردنی بابەتەکانی پەیوەندیدار دا بەزەقی ئەو مەبەستەی کە نیەتی دەربڕینی هەیە، پێی دەڕازێنێتەوە. دەنا ڕاستە، هۆکاری ئەوەی کە کورد بە درێژای مێژووی تیکۆشانی سیاسی بەمافی خۆی نەگەیشت بێت، مەسەلەی لێکدابڕان و قەیرانی نێوخۆی ڕێکخراوەی بووە. بەر لە هەر شتێک پێویستە لایەنگران و تێکۆشەرانی حیزبی دێمۆکڕات سەبارەت بە پرسی یەکبوونەوە ، چاو و گوێیان زۆرتر کراوەبێت و ئەو جار نەبێت ئەو یەکبوونەوەیە بکەوێتە ژێرکاریگەریەکانی هەستی سۆزداریەوە. پیاو سەری لە ڕاستی ئەو هەموو پێدا هەڵدان و مەتحووسەنای یەكڕیزیدا سوڕ دەمێنێت، ئێستا هەموویان دەلیلیان زۆرن بۆ یەكگرتنەوە و پێکەوەکارکردن لە حیزبێکی یەکگرتوو و بەهێزدا، بەڵام رۆژگاریکیش، پێچەوانەکەی لە بازاردا پارەی دەکرد .\nکەس دژی وەسەریەککەوتنەوەی بنەماڵەی گەورەی دێمۆکڕات نەبووە، بەڵام بێگوومان سەردەمانێک کەسمان لایەنگری بەیەکەوە کارکردن لە نێو حیزبدا نەبووین، هەموو لایەك ئەو مافەیان هەیە بپرسن، بەڕاستی ئەو میکانیزم و میتۆدانەی لەو پەویوندیەدا لەسەری رێکدەکەون بۆ یەکبوونەوە کامانن؟ خۆناکرێ ئەو جارەشیان بۆ پەڕێنەوەی دەستەیەك، پێش بەستنی کۆنفڕانس و کۆنگرەی پاش یەکبوونەوەی حیزبی بەناو ناتۆرەی فڵان”لادەر” و فڵان ملای ” و “فڵان مستەفای” ، بەدژی یەك بکەوینەوە سەنگر و خەڵکی کوردستان تۆشی نائومێدیەکیتر بکەینەوە. ڕێبەری و تەشکیلاتی هەر دوو لای حیزب دەبێت، سەرەتا لەسەر چەند ئەسڵێكی گرینگ بگەنە ئاکام و ڕێوشوێنی لەبار بۆ ئەو مەبەستە پێک بێت.\nهێڵە گشتیەکانی تایبەت بە یەکگرتن چۆن دیاری دەکڕین ، ئەگەر هەموو لایەك بۆ مێژووی ئاکامی ڕاگەیاندنی کۆنگرەی ١٣ی حیزب بگڕێینەوە، بەدڵنیایەوە بە کەمینە و زۆرێنەوە دەنگی ڕەوای و مشروعیەت دراوە بۆ ئەو کۆنگرەیە. هەر چەندە بە هۆی یەکتر قبووڵ نەکردن و بەیەکەوە کارنەکردن، لێکدابڕان دروستبوو و ئێستایش ئەو گروپە دەنگی یەکبوونەوەیان بەرزکردۆتەوە. ئەو نەخۆشیەی کە پێک هاتەی ڕێکخراوەی سیاسی و تەشکیلاتی حیزبی بەو ڕۆژگارەگەیاند، “هەڵسوڕانی ئەساسی ئەو پۆلەبوون، کە ئێستاش بەڕەزای شیرینەوە مایکی دیدار بۆ یەکگرتنەوە هەڵیگرتوون “. ڕاستە مرۆڤ وەك بوونەوەرێکی کۆمەڵایەتی لە هەڵە و کەموکورتی بەدەر نیە، بەڵام ئاخۆ دەبێت شەرایەتی مەوجودی نێوخۆی، هەندەر نەبێت بۆ ئەو مەبەستە؟


👁 ئەم بابەتە 7,016 جار بینراوە\n👫 جەعفەر مستەفا عەلی - شێخ جەعفەر کەسایەتییەکان\n📅 کاتی تۆمارکردن Nov 6 2008 2:52PM\n👁 ئەم بابەتە 15,818 جار بینراوە\nساڵ و شوێنی لەدایک بوون: 1956 - قەرەداغ. پەلەی خ [ زۆرتر... 👁] ✖ ✖ 9 1 ✔ 99% ✍ هـ.ب. 6-11-2008 14:52:18\n📼 شیخ جەعفەر: وڵاتمان کاولکرد، ئەوەی بەعس نەیکرد ئێمە کردمان! ڤیدیۆ\n📅 کاتی تۆمارکردن Mar 28 2018 3:23PM\n... [ زۆرتر... 👁] ✖ ✖ 📼 0 0 ✔ 84% ✍ ن.ئـ. 28-3-2018 15:23:15\n👫 شێخ جەعفەر بەرزنجی - جەعفەر عەبدولکەریم کەسایەتییەکان\n👁 ئەم بابەتە 11,664 جار بینراوە\nپارێزگاری سلێمانی بەپێی راپۆرتەکانی رێکخراوی کورد [ زۆرتر... 👁] ✖ ✖ 4 2 ✔ 99% ✍ هـ.ب. 26-10-2010 15:34:44\n📝 شێخ جەعفەر شێخ مستەفا سەرقاڵی جێبەجێکردنی ئەرکی پێشمەرگایەتیە لە سنوری کەرکوک بەڵگەنامەکان\n📅 کاتی تۆمارکردن Oct 16 2017 8:39PM\nلەهەندێک سایت و لاپەڕەکانی تۆڕە کۆمەڵایەتیەکان زان [ زۆرتر... 👁] ✖ ✖ ✖ 0 1 ✔ 95% ✍ هـ.ب. 16-10-2017 20:39:15\n👁 ئەم بابەتە 4,213 جار بینراوە\n📷 شێخ جەعفەر، ئازاد هەورامی و مارف عومەر گوڵ وێنە و پێناس\n📅 کاتی تۆمارکردن Sep 3 2016 9:01PM\n👁 ئەم بابەتە 10,989 جار بینراوە\n... [ زۆرتر... 👁] ✖ ✖ 0 0 ✔ 70% ✍ هـ.ب. 3-9-2016 21:01:57\n📷 مەحمود سەنگاوی و حاکم قادر و شێخ جەعفەر وێنە و پێناس\n📅 کاتی تۆمارکردن Aug 11 2018 10:24PM\n👁 ئەم بابەتە 3,191 جار بینراوە\nمەحمود سەنگاوی و حاکم قادر و شێخ جەعفەر [ زۆرتر... 👁] ✖ ✖ 0 3 ✔ 82% ✍ ز.س. 11-8-2018 22:24:30\n📷 مەحمود سەنگاوی، شێخ جەعفەر و نەوشیروان مستەفا وێنە و پێناس\n📅 کاتی تۆمارکردن Dec 16 2013 6:25PM\n... [ زۆرتر... 👁] ✖ ✖ 0 1 ✔ 70% ✍ هـ.ب. 16-12-2013 18:25:55\n📝 هەمومان سەربازی قادسییەی سەدامین یەک لەبەڵگەنامەکان کە واژووی شێخ جەعفەر عەبدولکەریم بەرزنجی پارێزگاری سلێمانی پێوەیە بەڵگەنامەکان\n📅 کاتی تۆمارکردن Apr 3 2017 9:17AM\nبەڵگەنامەی نهێنی و تایبەتی شێخ جەعفەر عەبدولکەریم [ زۆرتر... 👁] ✖ ✖ 0 0 ✔ 79% ✍ م.ب. 3-4-2017 9:17:35\n| کاتی ئافراندنی لاپەڕە: 7,504 چرکە!


سلێمانی، رۆژی جیهانی ژینگه به‌رز راده‌گرێت\nله‌سلێمانی له رۆژی ژینگه‌ی جیهاندا چه‌ند چالاكییه‌ك ئه‌نجام ده‌درێت و پارێزگاری سلێمانی وێرای به‌سه‌ركردنه‌وه‌ی چه‌ند پاخچه‌یه‌كی سلێمانی، رایده‌گه‌یه‌نێت له سلێمانی هه‌نگاوی باشمان بۆ پارێزگاری له ژینگه ناوه.\nئه‌مرۆ 5ی حوزه‌یران له‌لایه‌ن نه‌ته‌وه یه‌كگرتووه‌كانه‌وه وه‌ك رۆژی ژینگه جیهانی ناسراوه بۆ وشیاركردنه‌وه‌ی هاووڵاتیان له مه‌ترسیه‌كانی تێكچوونی ژینگه‌و هاندانی به‌رپرسان بۆ گرتنه‌به‌ری رێوشوێنی پێویست بۆ پاراستنی ژینگه.\nبۆ به‌رز راگرتنی ئه‌و یاده‌ش ئه‌مرۆ له سلێمانی چه‌ندین چالاكی جۆراو جۆر به‌رێوه ده‌چێت.\nهه‌ر له‌و یاده‌دا به‌هرۆز محه‌مه‌د ساڵح پارێزگاری سلێمانی سه‌ردانی چه‌ند باخچه‌یه‌كی شاری سلێمانی كرد.\nپارێزگار له‌سه‌ردانه‌كه‌یدا وێرای پیرۆزبای، ده‌ستخۆشی له به‌رێوه‌به‌ر و فه‌رمانبه‌ران و كرێكارانی باخچه‌كان و به‌شی خزمه‌تگوزاری شاره‌وانی سلێمانی كرد له‌به‌رامبه‌ر هه‌وڵ و ماندووبوونیان بۆ راگرتنی پاك و خاوێنی ژینگه‌ی شاره‌كه.\nپارێزگاری سلێمانی له لێدوانكیشدا بۆ میدیاكان، ئاماژه‌ی بۆ به‌ره‌وپێچوونه‌كانی بواری ژینگه‌كرد له شاری سلێمانی.\nپارێزگار رایگه‌یاند له‌شاری سلێمانی هه‌نگاوی باش نراوه بۆ پاراستنی ژینگه و ئاماژه‌ی بۆ چه‌ند پرۆژه‌یه‌كی ستراتیژی كرد له‌و رووه‌وه.\nپارێزگار وتی: له‌ماوه‌ی رابردوودا كارمان له‌سه‌ر دوو پرۆژه‌ی گرنگی بواری ژینگه كردووه، كه ئه‌وانیش پرۆژه‌ی ریسایكلنی خۆڵ و خاشاكی ره‌قی سلێمانییه كه ئێستا پرۆژه‌كه چووته بواری جی به‌جی كردنه‌وه‌و له‌رێگه‌ی ئه‌و پرۆژه‌یه چاره‌سه‌ری سه‌رجه‌م خاشاكی سلێمانی ده‌كرێت بۆ قه‌زاكانی سلێمان به هه‌مان شێوه پرۆژه‌ی ریساكلین جی به‌جی ده‌كه‌ین.\nپرۆژه‌ی دووه‌میشیان چاره‌سه‌ركردنی ئاوی قورس (ئاوه‌ڕۆ) ی سلێمانییه كه هه‌موو ئاماده‌كارییه‌كانی له شاره‌وانی سلێمانی و پارێزگای سلێمانی و وه‌زاره‌تی شاره‌وانی ته‌واو بووه‌و ته‌نیا ره‌زامه‌ندی سه‌رۆكایه‌تی ئه‌نجومه‌نی وه‌زیرانی ماوه.\nپارێزگار وتیشی جگه‌له‌و دوو پرۆژه ستراتیژییه بۆ ژینگه‌ی سلێمانی، له‌رووی رووبه‌ری سه‌وزاییشه‌وه هه‌نگاوی باش نراوه‌و نزیك بووینه‌ته‌وه له ستانداردی جیهانی و ساڵانه‌ش نزیكه‌ی 1 ملیون نه‌مام ده‌روێنین.\nپارێزگار وتیشی حكومه‌تی هه‌رێمی گرنگی زۆر به پاراستنی ژینگه ده‌دات پۆلیسی دارستان چالاكتر كراون و چاودێری راوكردنی ئاژه‌ڵی كێوی توندتر كراوه و مه‌رجی ژینگه‌یش بووه‌ته یه‌كێك له مه‌رجه سه‌ره‌كییه‌كان بۆ وه‌رگرتنی مۆڵه‌تی جی به‌جی كردنی پرۆژه‌كان.\nپارێزگاری سلێمانی وتیشی وشیاری هاووڵاتیان بۆ پاراستنی ژینگه به‌ره‌و پێشچوونی باشی به‌خۆیه‌وه دیووه‌و داوای كرد هاووڵاتیان هاوكاری زیاتری ده‌زگاكانی حكومه‌تی هه‌رێمی كوردستان بن و گرنگی زیاتر به پاراستنی ژینگه بده‌ن.\nجێگه‌ی باسه به‌پێی داتاكانی وه‌زاره‌تی پلاندانانی عیراق، سلێمانی له‌رووی خاوێنی و خزمه‌تگوزاری ته‌ندوستیه‌وه یه‌كه‌م شاری عیراقه.\nرووبه‌ری سه‌وزای ده‌ستكردیش له‌م شاره‌دا 10%ه له‌كاتكێكدا له ساڵی 1991 ئه‌و رێژه‌یه 1% بووه.\nله‌سه‌رجه‌م پارێزگای سلێمانیش 740 پارك دروست كراوه.


جیرانا نشیو - ویکیپیدیا، ئینسایکڵۆپیدیای ئازاد\nAşağı Ceyran - جیران سفلی - Jārīḩān-e Pāīn\nپۆتانەکان: 37°24′06.5″N 45°15′37.5″E / 37.401806°N 45.260417°E / 37.401806; 45.260417پۆتانەکان: 37°24′06.5″N 45°15′37.5″E / 37.401806°N 45.260417°E / 37.401806; 45.260417\nجیرانا نشیو گوندێکە، کەوتووەتە گوندەواری تورکەمان، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nجیرانا نشیو ھاوسنوورە لەگەڵ ئەم گوندانە:\nلە ڕۆژاواوە لەگەڵ گوندی عەرەبلی.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٥٨) کەس و (١٥) خێزان بووە.\nوەرگیراو لە «https://ckb.wikipedia.org/w/index.php?title=جیرانا_نشیو&oldid=910234»\nئەم پەڕەیە دواجار لە ١٨:١٨ی ١٠ی شوباتی ٢٠٢٢ نوێ کراوەتەوە.


هاوڵاتیەک گومانی توشبونی نەخۆشی ئێبولای لێدەکرا - Radio Sweden Kurdish - ڕادیۆی سوید - Radyoya Swêdê | Sveriges Radio\nهاوڵاتیەک گومانی توشبونی نەخۆشی ئێبولای لێدەکرا\nبڵاو کرایه‌وه måndag 1 september 2014 kl 09.39\nگومان دەکرێت هاوڵاتیەک تۆشی ڤایرۆز ئێبولا بووبێت. ئەمەش یەکەم کەسە لەسویدا کە بەو شێوەیە پشکنینی پزیشکی تایبەت بەنەخۆشی ئێبوڵای لەسویدا لەسەر ئەنجامدەدرێت.\n- ئاندێرش تێنگنێل دەڵێت. چەند پرسیارێک لێرەدا دروست دەبێت. ئەوەش چەند هۆکارێکی جیاوازی هەیە. هەتاوەکو ئێستا دەرئەنجامی هیچ پشکنینێک نیشانی نەداوە کە توشبوهەبێت و هەمیشە گومان لەسەر توشبوان کەمبووە. گومانی لێرەدا لەسەر بڵاوبوونەوە ئە نەخۆشیە زۆر کەمە، بەهەمان شێوە لە هەموو ئەوروپادا هەروایە.\nلە دوێنێوە گومان دەکرێت هاوڵاتیەک تۆشی ڤایرۆز ئێبولا بووبێت. ئەمەش یەکەم کەسە بووە لەسویدا کە بەو شێوەیە پشکنینی پزیشکی تایبەت بەنەخۆشی ئێبوڵای لەسویدا لەسەر ئەنجامدەدرێت. ئەو هاوڵاتیە خۆی پەیوەندی بەنەخۆشخانەی کارۆلینسکا لە شاری ستۆکهۆڵم کرد و لەپاش گومان لەسەری هەر لەهەمان نەخۆشخانەدا گۆشەگیرکراوە. ئینستێتووتی تەندروستی هاوڵاتیان تیشک دەخەنە سەر ئەوەی کە ئەمە یەکەم جار نیە هاوڵاتیان پشکنین لەسەر توشبون بە فایرۆسی ئێبولا بکەن. بەڵکو بەردەوام دوودڵی هەیە.هەر ئەمڕۆ چاوەڕوان دەکرا دەرئەنجامی پشکنینی سەبارەت بە کەسەی کە گومانی لەسەر بڵاو بکرێتەوە.\nئاندێرش تێبنگنێل پسپۆڕی پەتایە لە ئینستێتووتی تەندروستی هاوڵاتیان. سەبارەت بەو پرسیارە، سەرەڕای ئەوەی کە هەتاوەکو ئێستا هیچ نیشانەیەکی بڵاوبوونەوەی کە نەخۆشی ئێبولا لە سویدا تۆمارابێت ، بەڵام هاوڵاتیان پشکنین ئەنجام دەدن. ئەمە پەیوەندی بەچیەوە هەیە؟\n- ئاندێرش تێبنگنێل دەڵێت. ئەو شتێک نیە کە ئێمە زانیاری لەسەر بڵاو بکەینەوە، بەڵکو لە چوارچێوەی کارەکانماندایەوە ئەنجامی دەدەین. ئێمە ئەم پشکنینانە لە کاتی جۆراوجۆردا ئەنجام دەدەین، بەڵکو پێش ئەوەیش ئەو نەخۆشیە لە ئەفەریقا بڵاوببێتەوە ئێمە ئەو پشکنینانەمان ئەنجام داوە. بەتایبەت لەبەر ئەوەی کە دڵنیابین. نەوەک لەناکاو توشبو بەم نەخۆشیە سەر هەڵدات.\nتایی ئێبولا، لە ڤایرۆسی ئێبولاوە مرۆڤ توشی ئەو نەخۆشیە دەبێت. ئەو ڤایرۆسە یەکەم جار ساڵی ١٩٧٦ لە ڕووباری ئێبوڵا لە وڵاتی کۆنگۆوە بڵاوبووەوە. مرۆڤ بە هۆیی چەن ڤایرۆسێکی دژەیەکتر توشی نەخۆشی ئێبولا دەبێت. کاتێکیش کە مرۆڤ توش دەبێت، تا وەردگرێت. لە ڕێگەی ئەو تایەوە ڤایرۆسەکان کاریگەریان لەسەر دەمارەکانی خوێن دەبێت. خانەکانی خوێن لەو کاتەدا پاستانێکی گەورەپەیدا دەکەن. لەپاش ئەو پەستانە، دەمارەکانی خوێن لە ڕێگەی کونی خوێنەوەی لەشەوە، لەش خوێن دەردەکات. ئەو کات ئاستی ڕێژەی خوێن لە لەشی مرۆڤدا کەم دەکات و ئەو توشبوە ڕووبەڕوی مەرگ دەکاتەوە. یەکێک لەهۆکارە گەورەکانی توشبون بەم نەخۆشیە لەڕێگەی تەڕای لەشەوە لە نێوان مرۆڤەکاندا دگوازرێتەوە.\nنیشانەکانی توشبون بەم نەخۆشیە بریتین لە: تای بەرز، سکچون و ڕشاندنەوە، بەزحمەت هەناسەدان و دانانیخوێنی ڕێخۆڵەکان.\nکەمێک پێش ئێستا پارێزگای ستۆکهۆڵم ڕایگەیاند ئەو کەسەی کە گومانی توشبوونی بە ڤایرۆسی ئێبولای لەسەربوو، توشبوی نەخۆشی ئێبولا نیە و ئەو گومانانە نەماون. هۆکاری دروستبوونی گومانەکان لەسەر ئەو کەسە دەگەڕێتەوە بۆ ئەوەی کە ئەو کەسە سەردانی چەند وڵاتێکی ئەفەریقای کردبوو هەروەها تای ئیچگار بەرزی هەبووە. بەڵام ئاندێرش تێنگنێل ڕوونی دەکاتەوە کە ئەوان لە حاڵەتی ئاماددە باشیدان.\n- ئاندێرش تێنگنێل دەڵێت. بە بڕوای من ئێستا ئێمە لە حاڵەتی ئاماددە باشیداین، بەتایبەت لەکاتێکدا کە حاتێک هاتە ئاراوە. هەرچەدنە مەترسی توشبونەکا کەمە، بەڵام هەر بۆ دڵنیای زۆرباش کە ئاماددە بیت.


چۆن به‌هه‌شت بۆ خۆت مسۆگه‌ر ده‌كه‌ی؟ - وتاره‌كان - كوردی سوراني - PDF\nناونیشان: چۆن به‌هه‌شت بۆ خۆت مسۆگه‌ر ده‌كه‌ی؟\nپوخته‌یه‌ك: برای لاوم باش بزانه كه تۆ كاتێك خۆت له شته قه‌ده‌غه‌كراوه‌كان ده‌گریته‌وه و ئه‌ندامه‌كانی له‌شت له كرده‌وه‌ی خراپ ده‌پارێزیت ئه‌وا به‌ویستى خوا له‌وكه‌سانه ده‌بیت كه پێغه‌مبه‌رى خوا صلى الله عليه وسلم په‌یمانى به‌هه‌شتى پێداون و بۆى مسۆگه‌ر كردوون...\nمێژوی زیادكردن: 2010-03-06\nلینكی كورتكراو: http://IslamHouse.com/280557\nبرای لاوم باش بزانه كه تۆ كاتێك خۆت له شته قه‌ده‌غه‌كراوه‌كان ده‌گریته‌وه و ئه‌ندامه‌كانی له‌شت له كرده‌وه‌ی خراپ ده‌پارێزیت ئه‌وا به‌ویستى خوا له‌وكه‌سانه ده‌بیت كه پێغه‌مبه‌رى خوا صلى الله عليه وسلم په‌یمانى به‌هه‌شتى پێداون و بۆى مسۆگه‌ر كردوون .\nلێره‌دا ئه‌وه‌ت لێ ده‌پرسم :كه ئایا تۆ جگه له به‌ده‌ست هێنانی به‌هه‌شت هیچ داواكاریه‌كی گه‌وره‌ترت هه‌یه ؟\nنه‌ك هه‌ر له تۆ به‌ڵكو ده‌پرسم :\nله‌و زانایه‌ی كه هه‌موو كاته‌كانی به فێربوون و فێركردنی زانستی شه‌رعی ده‌باته سه‌ر .\nله‌و به‌نده له خواترسه‌ی كه به‌رده‌وام خه‌ریكی خواپه‌رستیه.\nله‌و تێكۆشه‌ره‌ى كه رۆح وجه‌سته‌ى خۆى به‌هه‌رزانترین نرخ به خواى په‌روه‌ردگارى ده‌فرۆشێت .\nله‌و كه‌سه‌ى كه هه‌موو هه‌وڵی خۆى به‌گه‌رِ ده‌خات بۆ سه‌رخستنى رِه‌وا(الحق) و ژێرخستنی نارِه‌وا(الباطل)دا .\nله‌و بانگه‌وازكاره‌ی كه شه‌ونخونى شه‌وان و ماندوێتى رِۆژان به‌یه‌كه‌وه گرێ ده‌دات و به‌رده‌وام خه‌ریكی بانگه‌واز كردنی خه‌ڵكه بۆ سه‌ر رِێبازی خواى گه‌وره‌و و پێغه‌مبه‌ره‌كه‌ی صلى الله عليه وسلم .\nله هه‌موو ئه‌وانه ده‌پرسم :ئایه ئێوه ئه‌و كاره‌تان له‌پێناو چى یه ؟\nبێگومان هه‌موویان یه‌ك وه‌ڵامیان هه‌یه كه ئه‌ویش به‌هه‌شتمان ده‌وێ , به‌رِاستى ئه‌مه‌یه وویست و ئامانجى كه‌سانى خوا ویست ، هه‌رچه‌نده رِیگه‌كان جیاواز بن بۆ گه‌یشتن به‌و ئامانجه, بۆیه  براى خۆشه‌ویستم سووربه له سه‌ر پاراستنى ئه‌ندامه‌كانى جه‌سته‌ت له قه‌ده‌غه‌كراوه‌كان بۆ ئه‌وه‌ى شایسته‌ى ئه‌و په‌یمانه‌ى پێغه‌مبه‌ر صلى الله عليه وسلم بیت كه فه‌رموویه‌تى : " من يضمن لي ما بين لحييه وما بين رجليه , أضمن له الجنة " البخاري برقم : ( 6474 ) , والترمذي برقم : ( 2410 ) .\nواته : كێ ئه‌وه‌ى كه له نێوان لێوه‌كانیدایه ـ زمانى ـ و ئه‌وه‌ى كه له نێوان رِانه‌كانیدایه ـ عه‌وره‌تى ـ بۆم بپارێزێت له تاوان ، ئه‌وا من به‌هه‌شتى بۆ مسۆگه‌ر ده‌كه‌م.\n٣٠ هۆكار بۆ چونه به‌هه‌شت ( كوردی سوراني )\nگه‌شتێك به نێو خۆشی و شادییه‌كانی به‌هه‌شت ( كوردی سوراني )\nحۆریه چاوگه‌شه‌كانی به‌هه‌شت ( كوردی سوراني )\nله‌ڕه‌مه‌زاندا ده‌رگاكانی به‌هه‌شت ده‌كرێنه‌وه ( كوردی سوراني )


هۆنراوه (ئێواره پایز و گڤه با ڕه‌شی به‌هار)\n( ئێواره‌ی پایز) و گڤه با ره‌شی به‌هار!\nهۆ پایز و زه‌ردێكه‌ی.\nئه‌م سال, ژه‌نه‌راله‌كه‌ت كه‌له‌بچه‌ی له‌شكری به‌هار و سه‌وزی یه‌كه‌ی كرا!!؟\nده‌بێت له‌شكره‌كه‌ت كێ وه‌سفی بكا!\nساله گه‌ل گڤه‌ی (با)ی ساردا\nسیسته‌می ده‌سه‌لاتیش گڤه‌ی دێ!\nنه‌ك به‌س هه‌ور\nجه‌وریش ئاسمانی گرتوه\nنه‌ك به‌ته‌نیا داری پایز\nهاواری گه‌روی مرۆڤیش ,\nئاهه‌نگی مه‌رگ ده‌گێرێ.\nنه‌ك به‌س گه‌لا\nخه‌مخۆری ی پایزیش\nسه‌رچۆپی نه‌مانی ژینی گرتووه\nتۆش له بن ده‌سی پۆلیسا\nماتو مه‌لول.. ته‌نیا له وێ ی\nله‌سه‌رمانا هه‌لئه‌له‌رزێ ی..\nله ژێر قۆناغه تفه‌نگ و كه‌له‌بچه‌دا\nچاو لێك ده‌نێ ی\nبه‌و جه‌لاده به‌هاریانه‌ی! لای خۆت بلێ\nئێمه‌ش به‌نیازی لای تۆ\nله ژێر ره‌هێله‌ی ده‌م داخستنا\nله‌گه‌لتا بۆت هه‌نگاو ده‌نێن\nنه‌ك تۆی بێ پالتۆ..بێ چه‌تر\nده‌ربه‌سی (تۆڤ) بۆكس و شه‌ق نیت\nله بۆ گه‌لا وه‌رین ,\nله گه‌لتا ده‌گرین.\nهه‌ر كاتێك گه‌لای ده‌سه‌لات\nبه‌سه‌ر تۆدا داباری\nئێمه‌ش له گه‌ل تۆدا ده‌لێین :\nئای له‌و رۆژه ره‌شانه‌ی\nكه‌به‌سه‌ری تۆدا هات\nكه‌وتوینه ناو چ رۆژگارێ\nخۆشه‌ویستی پشیله‌و ترسی ده‌سه‌لات\nهه‌مو گیانی ئێمه‌شی گرتۆته‌وه\nسا پایزی ژێر ده‌سه‌لاتێكی به‌هار !\nله لوله‌ی تفه‌نگه‌وه\nله دلی ته‌زیوته‌وه\nئاگرێكی پر بلێسه‌ی هه‌لكردووه\nحه‌زت ده‌كرد له جێ ی باران\nگه‌لای زه‌ردت به‌سه‌ردا بباریایه\nگه‌لای( سه‌وز)یش به‌سه‌رتا داباری!؟\nدنیا ده‌چێ به‌ره‌و زه‌ردی\nكاتێك باوه‌شت به گه‌لای پایزا كرد\nگه‌لای ره‌نگ سه‌وزی ده‌سه‌لاتیش!!\nباوه‌شی خۆی پیاكردی\nتوانای باوه‌شت نی یه‌و\nجه‌سته‌ت تێك دا شكاوه\nله‌م ئێواره پایزه‌دا\nگه‌لای سه‌وزی ده‌سه‌لات\nهه‌ستی ناسكی ئینسانیانه‌تی شكاندووه\nجه‌سته‌كه‌شتی شه‌كه‌ت داوه\nدێین باوه‌ش به له‌شتدا ده‌كه‌ین\nئه‌رێ سه‌رما ئازارت نادات؟\nئاخۆ سل ناكه‌یته‌وه\nله باره‌شی ده‌سه‌لات\nنازهه‌لگره هه‌ست ناسكه‌كه‌ی خه‌مخۆر پایز!\nئه‌م پایزه ناتوانی مانای پایزمان بۆ بلێ\nده‌سه‌لات جێ ی گرته‌وه\nسه‌قف ی ژوری زیندانه‌كه‌ی\nجێ ی گرته‌وه\nبای ساردی هه‌بوو\nبا ره‌شی پۆلیس جێ ی گرته‌وه\nده‌ستی هه‌بو .. كه‌له‌بچه كرا\nجه‌سته‌ی هه‌بوو.. شه‌لاق درا\nده‌می هه‌بوو.. داخرا\nپێ ی هه‌بوو.. به‌ر شه‌ق درا\nله بنكه‌ی پۆلیس به مه‌ره‌كه‌بی سه‌وز\nشاعیرێكی پایزی غه‌م له‌سه‌ر نوسرا\nپایزه‌ی ژه‌نه‌راله‌كه‌ی كه‌له‌بچه‌كرا\nڕێکه‌وتی بڵاوکردنه‌وه 2014-07-03 12:03:32\nبه‌شی ( ئه‌ده‌ب و هونه‌ر ) ئاماده‌کرد ( نه‌وشیروان جه‌عفه‌ر )\nئــــێــــواره, پـــایز, و, گـــڤــه, بـــا, ڕه‌شـــی, بــــــــــــــــه‌هار, ئه‌م, ساڵ, ژه‌نه‌راله‌كه‌ت, كه‌له‌بچه‌ی, له‌شكری, بـهنه‌وشیروان, جه‌عفه‌رهۆنراوه, ئێواره, پایز, و, گڤه, با, ڕه‌شی, به‌هار Tags